text: Dialuna mainta a drenta informe di un caso di kiebro y ladronicia na DA na L.G. Smith blvd., mesora a dirigi un patruya na e sitio. Na yegada di e patruya a bin constata cu ladronnan a kibra un buraco na un di e bentananan grandi di patras y a hinca man door di e glas pa saca priductonan for di e lugar ya cu tras di e bentana ey tin trali y nan no por a drenta. Kiko tur exactamente nan a bay cun’e no ta conosi. A pidi presencia di e investigadornan technico y forensyco pa sigui cu e investigacion.


c: text/html

text:
Pa mas di 2 aña Minister di Deporte a negosha pa aumenta e placa di subsidio
ORANJESTAD, Aruba: Recientemente hopi a cuestiona si ta inverti suficiente den deporte. Mientras cu hobennan ta cana pidi contribucion riba caya pa biaha, e situacion aki a lanta e impresion cu no tin placa pa deporte. Ministerio di Deporte conhuntamente cu Fundacion Lotto pa Deporte tabata inverti anualmente 3.5 miyon. Minister di Salud Publico, Cuido di Nos Grandinan y Deporte, Dr. Carlos “Alex” Schwengle a traha duro durante mas cu 2 aña, riba un maneho transparente y sostenibel negociando cu CBN (Canadian Bank of Novoscotia) y e aña aki a logra aumenta e suma na 4.5miyon. Asina aki Fundacion Lotto pa Deporte por inverti den e federacionnan local. Cu esaki ta bin cu algun regla esaki ta mas cu logico. E tempo di regala placa sin cu federacionnan ta duna cuenta na unda e placa ta bay y con nan ta gasta esaki a pasa pa pasado.
Comision di Subsidio a informa tur e federacionnan debidamente di locual nan mester cumpli cune pa yega na remarka pa haya subsidio. Ora cu a repasa e reglamento di Comision di Subsidio por a nota cu un di e exigencianan ta tambe cu un federacion mester pone tur miembro na altura di cuanto placa a ricibi di Comision di Subsidio y cu mester cumpli cu por lo menos un reunion general pa aña. Hopi biaha no ta cumpli cu e exigencia aki. Algun di e puntonan ta como lo siguiente:
- E federacion mester manda su administracion, statement di banco y otro documento rekeri pa Ernst & Young via Comision di Subsidio pa haya e relato financiero (jaarrekening);
- Un cuenta na banco bou nomber di e federacion of organisacion;
- Organisa y tene por lo menos un reunion General pa aña y tene reunionnan di directiva frecuentemente;
- Comision lo manda Minister di Deporte y SFLpD periodicamente un resumen di subsidio otorga na e federacionnan/organisacionnan.
Mester bisa cu tin un grupo representativo di e 39 federacionnan existente cu si ta cumpli cu tur articulo y ta un ehempel sigur pa otro federacionnan. Por remarca cu federacionnan entre otro manera di Domino; Dammen; Cricket; Gymnastico; Cabayista; Lawn tennis; Tennis; Futbol; Volleyball; Weightlifting; Schaken y Wielerbond ta cumpli cu tur rekisito ora cu tene na cuenta maneho di e federacion. Nan ta cumpli cu relato financiero, a entrega nan calendario di 2017, a reuni cu miembronan y tin un directiva activo. A entrega notula nan di reunion general di miembronan, ta up to date cu pago di miembrecia na ASU cu ta un suma modesto di Afls75,= pa aña. Comision di Subsidio sigur ta observa federacionnan asina cu tur cos na ordo como ehemplar. E otro gastonan subsidiabel ta entre otro organisacion di kamp pa entrena pa competencianan local y internacional y miembrecia na federacionnan internacional. Tambe ta subsidia cursonan local y ta cubri gastonan pa preparacion di seleccion nacional; coach local of internacional y campeonatonan local y of internacional na Aruba.
Tur regla cu e federacion/organisacion mester di dje ta poni den diferente articulo y e federacionnan ta haya nan. Tur e reglanan aki t’ey pa asina tur por traha riba e mesun nivel pa ora di pidi un subsidio. Aki ta algun art. cu ta sumamente importante pe federacionnan corda riba nan na momento di pidi subsidio:
Art. 18 Mester entrega e siguiente documentonan hunto cu e peticionnan:
- Un relato financiero acorda di e aña anterior;
- Un calendario di actividad di aña 2016;
- Un lista di miembro di directiva y nan funcionnan;
- Un lista di miembro di e federacion actual;
- Un declaracion por escrito cu nomber completo di instancianan local of internacional for di kende e federacion ta ricibi ayudo, sea den forma di placa of di material y pa cual evento ta uza esaki. Ayudo di ASU y COA no mester ta menciona;
- Un copia di e ultimo version di statutonan aproba. (No ta necesario si Comision tin e caba);
- Un relato di actividad di e aña anterior (relato di secretaria);
- Prueba di pago di miembresia di ASU;
- Notulanan di e reunion General (ALV);
- Federacion mester entrega nombernan di atletanan den seleccion y preseleccion, hunto cu e plan di entrenamento.
E peticionnan hunto cu tur documento pidi den art. 18 mester ta entrega no mas tarda cu dia e dia stipula pa Comision di Subsidio na e secretariado na C.D. Guillermo P. Trinidad. Miembronan di Comision di Subsidio lo trata e peticion na momento cu tur documento keda entrega. Pues si falta documento No ta trata e peticion. Por cancela of cambia e peticion si sali na cla cu e federacion no a duna e informacion corecto of completo na momento di entrega e peticion. Si e Comision honra e peticion cu un suma di mas cu 2500 florin, lo duna 50% di e suma como adelanto (voorschot) pa ehecucion di e evento. Despues di entrega e relato financiero y relato di evento lo ricibi e restante si prueba cu ta subsidiabel. Tambe tin un seccion cu ta indica kico tur por duna subsidio pe gastonan subsidiabel. E rubricanan cu por ricibi ta curso, preparacion di seleccion nacional, coach di seleccion (internacional y local), campeonato nacional, campeonato internacional den exterior bou auspicio di e Federacion Internacional y congreso y seminario (local y internacional).
Tur ta reglamentonan cu federacionnan/organisacionnan mester sigui pa asina nan por ricibi subsidio. Gobierno a percura pa deporte haya mas placa pero na mes momento ta stimula e federacionnan pa genera fondonan dor di organisa eventonan y actividadnan deportivo. Gobierno ta pone di su parti y aplaudi e federacionnan cu ta cumpli cu regla y tin tur cos up to date.

robotstxt: allowed

filter: keep


text:
Futbol
Torneo di 5 vs 5 di Kampionato di Dama lo yega na su final
Despues ku Kampionato di Dama a ranka sali dia 12 di febrüari último ku un torneo di 5 vs 5, djadumingu aki 12 di mart e torneo aki lo yega na su gran final, 5’or di atardi na tereno di FFK. E 2 ekiponan ku lo batayá pa e titulo máksimo ta Hubentut Fortuna i Subt 2, miéntras Willemstad 1 ku Subt 3 lo kompetí pa e terser i di 4 puesto.
E ekiponan ku a partisipá na e torneo ta Hubentut Fortuna ku 2 tim, Willemstad ku 2 tim, Vesta ku 2 tim i SUBT a partisipá ku 3 tim ku total ta forma 9 tim. Tabata repartí e tereno den 4 vèlt chikí i e partidonan a tuma lugá mesun pareu. Kada dia ta tin 3 sèt di partido ku ta tin un durashon di un ora.
E meta di e torneo di ‘warm up’ aki ta pa stimulá e desaroyo di futbòl di dama. Den luna di aprel lo tin e Kampionato pa Dama di 7 vs7 i den ougùstùs lo tin e kampionato di 11 vs 11. Tur e diferente torneonan aki ta forma parti di e preparashon pa e diferente selekshonnan ku lo bai representá nos den eskterior durante e aña aki. Nos selekshon di dama senior lo biaha den luna di mei, e U-20 lo representá nos na luna di yüli, esun di U-17 lo a den luna di ougùstùs miéntras e U-13 lo biaha den luna di òktober 2017. Pues e aña aki nos dama nan lo bai represntá nos den diferente kategoria i den diferente kampionato internashonal.
Tabla di posishon:
Partido pa terser i di 4 puesto:
Djadumingu
12 mart 17
17.00
Willemstad 1
vs
Subt 3
FFK
Gran Final:
Djadumingu
12 mart 17
17.00
Hub. Fortuna 1
vs
Subt 2
FFK
FFK ta invitá hinter e pueblo di Kòrsou pa asistí na e partidonan aki. Bin ku hinter bo famia i bin presensiá kiko tur e damanan aki tin aden. Tur e partidonan nan aki ta gratis!
Nos ta wardabo!


text:
GRUPO UNI TA INFORMA : PAKIKO E DANCE PARADE A WORDO CANCELA
Grupo Uni di Carnaval for di inicio di e temporada di Carnaval 61 a propaganda e parada Nobo dedica na hobenan cu ta “ dance Continue Reading
DEPARTAMENTO DI SALUD PUBLICO TA INFORMA: NA ESNAN CU TIN UN PERMISO PA BENDE CUMINDA
Mirando cu e simannan di parada di carnaval ta yegando, Departamento di Salud Publico, ta haci un suplica na tur persona cu tin un “ventvergunning” of “venters”, Continue Reading
SMAC TA INFORMA : SECUENCIA DI GRUPONAN DI CARNAVAL
Diaranzon atardi na Hamakas sidewalk café a tuma lugar tiramento di lot pa asina cada grupo san an number di secuencia cu nan lo ta Continue Reading
SMAC TA INFORMA : ESAKI TA E SCHEDULE OFFICIAL DI CARNAVAL 61
Aruba ricibi aki e schedule di Carnaval 61! Marca bo calendar pa asina abo tambe por asisti na cada un actividad di Carnaval 61 Nos Continue Reading
CAMBIO DEN FECHA DI FESTIVAL !!
Festival Calypso & Roadmarch Infantil/Hubenil 2015 di Carnaval DIADOMINGO dia 18 di januari Den fin siman e 25 participantenan pa e Festival Calypso & Roadmarch Continue Reading
SMAC TA INFORMA !
Durante di siman a trata diferente reunion pa actividad cu lo mester tuma lugar durante weekend venidero pa actividadnan carnavalesco. Despues cu SMAC a reuni Continue Reading


text:
Gradicimento y Invitacion
Pa medio di esaki nos ta yama danki na un y tur cu di un of otro manera a duna nos sosten y atencion durante enfermedad y entiero di nos ser stima, tambe na esnan cu a manda whatsup, mensahe via facebook y a hasi yamada.
Bolney Beltran Paz
*31 oktober 1970 – † 11 september 2021
Nos ta invita famia y conocirnan pa asisti na 3 Santo Sacrificio di misa pa 7 or di anochi na honor di Bolney Beltran Paz. E dianan ta como lo siguiente:
diaranzon 22 di September 2021 – diahuebs 23 di September 2021 y diabierna 24 di September 2021 na Misa Pro Catedral San Francisco na Playa
Despues di e ultimo misa lo reza un Rosario na Boliviastraat 32
Na nomber di su casa stima Myrtha Bltran Hernandez y famia


text:
Gradicimento
Pa medio di esaki famia kier a gradici tur esnan cu na un manera of otro a duna nos sosten, consuelo y forsa durante e tempo dificil cu e fayecimento y entiero di nos mama
Jenny Martinus:
Jenny Nilca Martinus
Cariñosamente yama : “ Nene”
*06-12-1950 † 04-10-2021
Danki na tur esnan cu di un of otro manera a tuma nan tempo pa manda mensahe, jamadanan, orashonnan y a companja nos dia di su despedida. Boso presencia a significa hopi pa nos.
Un danki special na Dr Giel y Dr Gutierez pa nan sosten y servicio.
Na Mr Gregorie Goedgedrag pa e bunita sirbishi.
Na Iglesia Maranatha Aruba y Mr Luis Bueno
Tambe na Randal Croes
Na staff y personal di Ad Patres Funeral Home pa nan tremendo servicio
Y alaves nos kier a tuma e oportunidad pa invita na 3 Santo sacrificio di misa cu lo tuma lugar
Diamars 12, Diaranson 13 y Diahuebs 14 di October 2021
Pa 7or di anochi na Misa Christo Rey na Brazil.
.


text:
Android
Android ta un sistema operativo basá riba e nucleo Linux. E sistema operativo akí ta diseña prinsipalmente pa telefon mobil ku un pantaya touchscreen, tablet i pa e asiná yamá "smartwatch", televishon i outo. Den komienso e sistema operativo akí a keda desaroyá pa Android Inc., un kompania ku Google a finansia ekonomikamente i mas despues, na 2005 a kumpra. Android a keda presentá na 2007 huntu ku e fundashon Open Handset Alliance (un consorsio di kompanianan di hardware, software i telekomunikashon) pa avansa e standart abrí di telefonannan mobil. E promé telefon ku a lansa ku e sistema operativo Android, tabata e HTC Dream i el a subi merkado di benta den òktober 2008. E kantidat di bentanan di telefon mobil ku ta uza e sistema operativo ta mas haltu ku esnan ku ta huza e sistema operativo iOS i Windows Phone. Desde 2015, Android ta e sistema operativo mobil ku tin e kantidat mas grandi di usuario.
E eksito di e sistema operativo akí a hasiele un objeto di litigo riba tereno di patent i a hasiele un partisipante prominente den e asiná yama "Guera di patent di telefonnan mobil inteligente" (na Ingles, Smartphone patent wars). Segun dokumentonan sekreto ku e lèk na 2013 i 2014, e sistema operativo ta unu di e demasnan ku a keda di target pa agensianan di inteligensia internashonal.
E vershon básiko di Android ta karga e nòmber Android Open Source Project (AOSP)


text:
ORANJESTAD – Michella Matos y Gilbert Croes, mayornan di Zinnia Croes cu a fayece despues cu un agente policial a dal’e cu auto, a organisa un manifestacion ayera na Bestuurskantoor. Motibo pa esaki ta cu nan kier un aclareacion oficial di parti di Ministerio Publico riba pakico a dicidi pa no lanta un caso penal contra e polis.
Matos y Croes ta haya cu nan yiu merece un chens pa su caso wordo trata. Nan a wordo ricibi pa minister di Husticia Arthur Dowers, cu lo a bisa nan cu e lo bay puntra pa un presentacion riba e caso, mirando e foutnan den e rapport policial cu e mayornan a mustre riba dje.
Ariën Rasmijn den combersacion cu Michella Matos y Gilbert Croes
Zinnia Croes di 12 aña a perde su bida na maart 2015 despues cu un agente femenino cu tabata bou influencia di alcohol a atropeye riba caminda na Pos Chikito. Shete luna despues di e accidente, polis di trafico lo a entrega un rapport incompleto na Landsrecherche. Oktober aña pasa e mayornan di Zinnia a haya di compronde for di Ministerio Publico verbalmente cu e agente policial lo no wordo persigui, ni pa ta bou influencia di alcohol.
Sinembargo nunca nan a ricibi un carta cu for di cual e mayornan lo por bay corte di apelacion. Matos y Croes ta sospecha cu lo a comete foutnan den investigacion intencionalmente pa asina impedi cu Ministerio Publico lo persigui e polis cu a atropeya nan yiu penalmente.


text:
Gobierno di Aruba a prolonga e ciere di frontera entre Aruba y Venezuela cu 3 luna mas. Prome cu 10 di mei 2021, Gobierno lo dicidi si lo sigui prolonga e ciere y cu cuanto tempo mas.
Na februari 2019, Venezuela a cera e frontera entre Venezuela, Aruba y Corsou. Dia 10 di mei 2019, Venezuela kier a habri frontera, pero cu Aruba so.
N’e momento ey, Prome Minister Evelyn Wever-Croes a tuma e decision di sera e frontera entre Aruba y Venezuela. Inicialmente a sera e frontera cu un luna, y despues a prolonga e ciere cada tres luna, p’asina sigui monitorea e situacion.
Prome Minister Evelyn Wever-Croes a enfatisa cu mientras cu Aruba no ta completamente prepara p’e fluho grandi di persona riba nos pais, frontera entre Venezuela y Aruba ta keda sera.
N’e momentonan aki, Aruba ta pasando den retonan grandi y ta conta cu tur energia pa atende cu e retonan den nos pais prome. Gobierno di Aruba ta tene cuenta tambe cu e riesgonan di e corona virus cu ta haci cu Gobierno mester ta mas cauteloso.
Gobierno di Aruba, mientrastanto ta atendiendo cu e retonan cu e crisis Venezuela ta trece cu n’e. Esakinan pa Gobierno ta retonan serio. Aruba ta keda cauteloso den esaki, y lo kier mira prome cu Venezuela mes ta atende cu e crisis den nan pais.


text: Despues di 2 dia caba cu un hoben rebelde awe atrobe a bira di remate na e Centro Orthopedagogico na Dakota, mesora a dirigi un patruya na e sitio. Na yegada di e patruya notando e situacion y circumstancianan a kere cu lo ta mihor pa laga specialistanan den ramo di sociologia y psycologia atende cu e hoben aki cu kizas lo por tin mester di medicamento of un otro tipo di tratamento pa su comportacion a pidi e vehiculo di transporte. Na yegada di e vehiculo aki e hoben cual ya caba tabata den e patruya a bisa bon cla cu e lo no subi eyden. Polis a doblega y a keda (negocia) pa asina e patruya mes hib’e.


text: Dialuna mainta a drenta informe di un caso unda un homber a maltrata un muher y a pone e baby memey caminda den Hubadastraat, mesora a dirigi un patruya na e sitio. Na yegada di e patruya no a encontra cu ningun hende na e sitio ni na e apartamento. Buscando mas informacion a bin logra haya sa cu e dama no a soporta e maltrato y a cana bay zuid. Polis a bay busca rond como conose e pareha aki ya cu nan a yega di bay asistencia caba na e adres ey. Un rato despues e patruya a topa e dama cu 2 mucha y a compronde cu e dama mester a core bay pa no sigui haya maltrato di e agresor un tal G.P. kende ta un usador di droga. Anto e agresor aki a pone e yiu chikito memey caminda expresando pa laga auto pasa riba dje y despues di esaki e homber a cana bay. Polis a busca den e area pero no a topa cu e agresor. Polis a recomenda e dama pa bay recherche pa entrega keho, e dama mes no ta soporta e situacion mas pero na e momentonan ey e no tin ningun hende cu por hib’e ya cu e mes no tin auto.


text:
Eddy Solomon (Natashon)
Dirigente Atministrativo
a nasé dia 7 di yüli 1937.
Eddy ta konosí pa su dinamismo den deporte akuátiko.
Eddy a okupá diferente funshon den direktiva e.o.:
1980 – 2000 presidente di Sithoc zwemvereniging
1983 – 1987 presidente di Curaçaose Zwembond
1987 – 1988 miembro di N.A.Z.B.
1987 – 1989 miembro di direktiva di N.A.O.C.
1989 – 1994 vise presidente di CCCAN na nòmber di Karibe Ingles
2002 – 2006 presidente di Sithoc
2008 – 2010 presidente di Sithoc
Eddy a logra hopi pa e federashon di natashon.
1981 Sithoc a haña su mes statuto, i un trainer profeshonal,
1982 di dos trainer profeshonal pa Sithoc,
1984 selekshon nashonal di Kòrsou pa promé biaha riba podio di honor durante kampeonato Karibe anual di CZB,
1985 ta kuminsá ku lèsnan di landamentu di Sithoc mes,
1986 Kòrsou ta haña e honor pa organisá kampeonato Karibense,
1987 ta instalá komishon pa Sithoc tin su mes pisina,
1990 CZB ta organisá pa di dos biaha e kampeonato di CISC.
Despues ta bolbe reaktivá e komishon di pisina pa Sithoc. Ta kumpra un pisina prefabriká, pero despues di 2 aña ta kuminsá ku konstrukshon mes mes di e pisina. Un aña despues por a kuminsá hasi uso di e pisina di Sithoc ku ta haña nòmber di Sirena.
E resultadonan alkansá den natashon riba nivel nashonal ta mará na inisiativanan di Eddy riba nivel di klup kombiná ku su posishon di presidente di klup di natashon di Sithoc i Curaçaose Zwembond.


text:
Den e siman aki SKOA a anuncia cu no tin suficiente Mavo scholen pa ubica tur e muchanan e aña aki! Goberna ta premira! Na 2009 MEP a laga un plan pa construi un Mavo/Havo na Noord. Manera nos poblacion ta crece e necesidad pa mas scol tambe ta aumenta. Ora bo baha e subsidio pa Colegio Arubano y hisa e exigencianan pa por drenta Havo despues di klas 6 of despues di Mavo, atrobe e cantidad cu ta logra Mavo ta bira hopi mas.
Pa cuater aña largo nos di MEP ta informa pueblo cu e Gobierno aki ta pone e prioridadnan robes. Awe un biaha mas nos ta wak e resultado di nan maneho. Pakico esaki ta asina di lamenta? Pasobra bo ta hunga cu bida di hende. Un mucha di 12 aña ta un bida precioso, cu su mayornan, famia y nos comunidad ya caba a inverti 12 aña di amor, motivacion, norma y balor den dje. Un studiante di 16 aña cu a logra su Mavo diploma y cu no por bay Havo, tin cu scoge un sector na EPI cu por ta e no ta echt interesa den dje.
Partido MEP en general y mi persona specificamente ta pone educacion di nos muchanan na prome lugar. Nos muchanan ta e fundeshi di nos comunidad. Cualkier pais sa cu bo no por construi un miho futuro riba un fundeshi cu ta zwak. MEP si lo pone prioridad na Enseñansa y na nos muchanan. Pa prepara nan miho pa nos futuro. Ta p’esey e ta importante pa nos tur vota, pa mi esey ta primordial. Informa bo mes y vota consciente! Nos muchanan, cu no por vota, ta depende di nos voto, pa nan haya un miho futuro.


text:
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.


text:
Oranjestad-Ya ta un siman cu Aruba a wordo confronta cu e crisis financiero y constitucional mas serio den historia di nos pais, y ta un siman desde cu ningun hende sa paradero di Mike Eman, prome minister di e pais aki.
Tin hopi speculacion entorno su desaparicion. Rumornan ta indica cu el’a biaha, sea pa Brasil pa wak football of pa Hulanda. Sinembargo informacion fededigno ta mustra cu na Hulanda nan no kier wak e mas. Hulanda a perde tur clase di confiansa den Mike Eman, y nan kier atende cu Juan David Yrausquin awor.
Rumornan hopi mas persistente ta indica cu Mike Eman lo a sufri un of otro breakdown y mester a wordo interna den un clinica na Colombia.
Cualquier cu ta e caso, ningun hende ta dunando informacion di locual cu ta pasando na Aruba. Nos ta para na un crisis constitucional den cual Gobernador a nenga di firma e presupuesto, un crisis ocasiona pa Mike Eman y AVP. Nan kier tira culpa riba gobierno di Hulanda y riba Gobernador, pero nan mester busca e eror serca nan mes, pasobra ta nan a malgasta tur placa di pueblo.
Fraccion di MEP mirando e silanecio cu ta reina, a pidi Presidente di Parlamento Marisol Lopez-Tromp pa yama un debate cu caracter di urgencia, pa ministernan Mike Eman y Juan David Yrausquin bin duan cuenta na Parlamento di kiko ta pasando y con nan tin pensa di saca nos di e crisis aki. Ta di spera cu e presidente di parlamento e biaha aki si hasi su trabou manera debe ser, y yama e reunion aki mas pronto cu ta posibel.


text:
WILLEMSTAD — For di awe, djaluna 5 di mart, partidonan di futbòl lo mira akshon bèk den Stadion Ergilio Hato. Esaki despues ku luna pasa trabou nan a kuminsá pa rekonstrukshon di e tereno.
Awor, trabou nan a terminá i tur kos ta kla pa e partidonan di Liga MCB tuma lugá den Stadion Ergilio Hato.
Un danki ta bai na gobièrnu di Kòrsou, kompania Edelgras, kompania CWM, FDDK i tur esnan ku a hasi posibel ku futbòl por bolbe hasi uso di Stadion Ergilio Hato.
Un danki tambe ta gerensia di Fundashon Barika Hel i SUBT kaminda e partidonan di Liga MCB tambe lo kontinuá.
E partidonan di nos selekshon nashonal di dianan 23 i 26 mart próksimo kontra e selekshon di Bolivia tambe lo tuma lugá den nos stadion nashonal pa 8’or di anochi.
Reservá ámbos fecha pa bo bin apoyá i sostené nos selekshon nashonal, e kampionnan di e Scotiabank Caribbean Cup 2017, komo e di 12 hungadó!
Skema pa e próksimo partidonan di Liga MCB Segundo Divishon:
Skema pa e próksimo partidonan di Liga MCB Promé Divishon:
*Tur e partidonan aki ta tuma lugá na Stadion Ergilio Hato!
Liga MCB Promé Divishon a sigui wikènt tras di lomba ku algun partido sumamente interesante di e segundo buèlta.
Kosnan ta birando kayente paso esaki lo ta e último buèlta promé ku e buèlta di 6 kuminsá i tur ekipo ke ta aden! E preis pa Liga MCB Promé Divishon ta fl.6 pa adulto miéntras mucha di 6 te ku 12 aña i 60+ ta paga solamente fl.2.50.
Liga MCB Segundo Divishon tambe ta kontinuá ku algun tremendo partidonan di e segundo buèlta. Tur e partidonan aki lo tuma lugá na Stadion Ergilio Hato, FFK òf Stadion Dr.Antoine Maduro i e entrada ta kosta fl.3,- pa tur hende.
Un yamada ta bai na hinter e pueblo di Kòrsou pa asistí na e tremendo partidonan di Liga MCB. Bin pasa un ratu ameno den kompania di bo famia i disfrutá di bo deporte preferí e deporte rei, futbòl i e siman aki den nos stadion nashonal!
MCB i FFK ta wardabo!


text:
A bin resulta ku e ekipo den e mesun pool ku Real Rincon kual ta Metropolitano FA a manda protestá kontra e ekipo aki i a gana e protesta mirando ku e ekipo di Sto. Domingo a uza 6 hungadó ilegal den nan partidonan.
Ban wak kiko esaki ta bai trese rondó di e situashon, paso si ta asina ku Real Rincon tambe gana e protesta, nan lo kita e skor di 10-0. Real Rincon ya no por avansa pa siguiente rond paso e ekipo di Puerto Rico lo avansá pa e siguiente rond mirando ku nan tin 6 punto
Ban spera nan por atende e kaso aki i ku Real Rincon su skor di 10-0 den nan kontra lo wordu anulá.
Porsierto Real Rincon su direktiva ya kaba ta kanando nan kaminda nan pa protestá kontra e ekipo aki di Delifines del Este
FUENTE: Live 99 FM


text:
Petishon
Pa hasi un petishon bo mester hasi uso di nos formulario di petishon. Bo a yena e formulario di petishon, mand’é e ora ei pa e konsehero lokal riba bo isla.
Deskribí den bo formulario di petishon mas mihó posibel kiko ta e meta i e resultado deseá di bo proyekto. I tene na kuenta ademas ku e kriterio i instrukshonnan di Samenwerkende Fondsen Cariben. Por último no lubidá di agregá tur e dokumentonan rekerí. Esei ta aselerá e periodo di evaluashon i asina bo por tende mas trempan si bo por konta riba un kontribushon finansiero serka nos.
Lesa adelantá bon nos kriterio i instrukchonnan. Bo no sa sigur si bo plan ta kumpli ku nos eksigensianan? Tuma kontakto e ora ei promé ku nos konseheronan lokal. Esaki ta evitá desepshon.
Bo no tin un printer, e ora ei bo por pidi un formulario tambe serka bo konsehero lokal.


text:
Na final di 2018, a establece un acuerdo di colaboracion entre diferente departamento di gobierno cu ta concerni cu e topico di Medio Ambiente. E team ta hiba e nomber di Milieu Samenwerkingsteam (MST).
MST ta consisti di siguiente departamentonan: Korps Politie Aruba (KPA), Bureau City Inspector (BCI), Directie Volksgezondheid (DVG), Dienst Techniesche Inspectie (DTI), Serlimar y di DNM. E acuerdo entre e departamentonan ta pa conhuntamente trata e tantisimo casonan di keho cu ta drenta na tur e departamentonan menciona y relaciona cu asuntonan di Medio Ambiente.
E kehonan ta drenta via Infraruba, telefoon, medionan skirbi manera email, accionnan di firma etc. E departamentonan ta reuni riba e kehonan y ta: pone prioridad na esunan cu urgencia, ta asigna un di e departamentonan pa ta trekker, ta consulta/busca e leynan cu ta regarda e asunto, y ta acerca esun cu ta haci su mes responsabel pa e hecho treci dilanti den e keho pa yega na un posibel solucion. Hopi biaha ta trata di un vecindario cu ta sufri un molester. E kehonan cu ta drenta ta porehempel: cria di bestia den bebouwde kom, keho regardando awa di pos riba caminda publico/tereno di hende/pa muha mata, molester di zonido, molester di autonan bieu cu ta trece sushedad y cu ta forma criadero di insectonan/djaka cu por causa malesanan contagioso pa hende.
E kehonan di criamento di bestia den bebouwde kom ta KPA y DVG atende esaki mayoria biaha. E articulonan 20 y 30 di Algemene Politie Verordening (APV) ta bisa cu ta prohibi pa cria bestia den bebouwde kom. E ta forma, no solamente, molester pa vecindario, pero tambe por trece cune malesanan contagioso pa hende.
DVG y BCI ta atende cu kehonan regardando awa di pos di vivienda. E actonan aki ta contra di e APV, articulonan 16, 17, 23 y 27. Tin kehonan ta drenta contra companianan cu ta benta awa di pos/laundry esakinan ta wordo atendi door di DVG y DNM. DVG ta duna asistencia cu testnan unda ta necesario pa substancia/confirma e casonan.
KPA y DVG ta atende casonan di molester di zonido. E ley di Hinderlijke geluidsverordening ta trata cu e casonan aki. Den e caso aki ta acerca DTI tambe pa coopera cu midimento di zonido.
Pa asuntonan di autonan bieu riba terenonan of banda di caminda, KPA, BCI y si ta necesario Serlimar ta trata e kehonan aki. KPA ta tene su Bario Rechercheurs na altura di tur e accionnan cu nan lo tuma den bario. Semper ta purba di yega na un solucion y ta busca e cooperacion di tur envolvi. Sa sosode cu ta referi algun caso na Openbare Ministerie (O.M.) por medio di un procesverbaal. Esakinan ta casonan cu lo por culmina cu un sancion.
DNM lo sigui informa comunidad pa nan ta al tanto di e leynan cu ta regarda cuido di nos medio ambiente. Tambe nos ta pidi pa uza e plataforma Infraruba pa kehonan di medio ambiente.


text: Si bo ta komo turista. Bo por uza bo reibeweis di estranhero durante bo estadia. E reibeweis mester ta wèl bálido i mester ta entregá dor di un pais ku ta den e tratado di Genève. Bo ta bin biba na Kòrsou? E or’ei bo por uza e reibeweis estranhero pa un sierto periodo. Si e periodo a pasa bo por partisipá den e tráfiko solamente ku e reibeweis di Kòrsou. Si bo a haña bo reibeweis serka di un pais ku ta den e tratado di Genève e or’ei bo por kambia bo reibeweis pa un di Kòrsou. Ta posibel ku tòg bo tin ku pasa e prueba práktiko. Tur otro kaso bo mester pasa eksámen teorétiko di nobo.


text:
KRALENDIJK – Direktiva di UPAH, sekshon Boneiru, i su Komishon di Aktividat (KOMAK) ta bai reanudá aktividatnan sosial pa su miembro- i introdusidonan. E promé aktividat riba programa ta un mainta sosial. E mainta sosial ta tuma lugá djasabra, 10 di yüli 2021, di 9or pa 11or di mainta na Sala Imelda di Parokia di Coromoto na Antriol.
Manera ta konosí e situashon di Covid-19 i e medidanan di prekoushon introdusí di parti di gezaghebber, a pone ku mester a para tur e aktividat di UPAH pa su miembronan. Awor ku Boneiru a bai na nivel di riesgo 1, direktiva di UPAH i KOMAK, ta haña ku ta prudente pa bolbe reanudá aktividatnan pa e miembronan.
Naturalmente lo tin algu di bebe i pasaboka pa e miembro. Nos ta invitá tur miembro pa bin pasa un ratu ameno.


text:
Kas di palu / kas di tabla
Seri di Herensia Kultural
Den último dékadanan henter region di Caribe a kuminsá komprendé importansia di protehé i mantené e monumentonan grandi – generalmente di piedra – manera fòrti i kasnan señorial di den stat. Pokopoko awor hende ta kria konsenshi ku e kasnan di palu (kas di tabla) hopi biaha di tamaño modesto, tambe ta parti di nos pasado i ta forma parti di un herensia kultural ku ta meresé protekshon. Esaki aparte di e echo ku e konstrukshon di palu típiko di kada isla por kontribuí tambe na desaroyo ekonómiko turístiko. Ta sumamente importante pa dokumentá e kasnan di palu konstruí den stat. Pa Antia Hulandes e kasnan históriko na Kòrsou i na Islariba ta di importansia. Na Boneiru e kantidat di kas di palu ta práktikamente nada. E artíkulo akí ta tira lus riba konstrukshon di e kasnan di palu na Kòrsou. Despues lo sigui un artíkulo tokante e kasnan di palu na Islariba.
Kòrsou
Na Kòrsou ta prinsipalmente hendenan di entrada abou a konstruí kas di palu. Na Islariba en kambio, palu tabata e material di konstrukshon mas importante i hende di tur klase sosial a us’é pa traha kas kuné. Trahamentu di kas di palu a nase na Kòrsou despues di abolishon di sklabitut na 1863 tempu ku èks-katibunan a sali di kunuku bin biba den stat. Nan a traha kas na rant di e siudat bieu Willemstad, kapital dje isla. Na Otrobanda den besindario di Brionweg i na Quinta (parti nòrt di Hoogstraat). Na parti di Punda prinsipalmente pariba di Pietermaai i Berg Altena (den Coronet, Nieuw Nederland). E barionan akí ku kas di palu a krese konsiderablemente i a bini bario nobo aserka despues ku e industria petrolero Shell a kuminsá operá na prinsipio di siglo 20 tempu ku hopi obrero di region di Caribe a bini Kòrsou pa traha na e refineria. Den stat barionan manera Fleur de Marie i Sint Jago a krese den poko tempu. Pafó di stat serka di e refineria a surgi barionan residensial manera Marchena i Buena Vista.
Na Kòrsou a traha e kasnan di palu simpel: un solo piso ku un plano rektangular kubrí ku un wòldak di plachi di zink ondulá. E ‘kas di tabla’ akí ta derivá di e ‘kas di kunuku’, ku ta e kasita di plantashi tambe di forma rektangular. Meskos ku e kasitanan di plantashi e kasnan di palu tambe tin un frònt basta simétriko. Un porta nèt meimei i na kada banda un bentana di yalusí. Por lo general e kasnan ei tabatin tiki adorno na nan kurpa. Na Otrobanda (den Kortijn) tin kas ku solamente nan frònt di e pida pida barankanan tradishonal yená ku krakustenchi i sobrá di e kas ta trahá di palu. Den Otrobanda nos ta topa ademas ehèmpel di kas di palu kubrí ku dak di panchi kostoso. Sumamente eksepshonal na Kòrsou ta kas di biba trahá di palu ariba ku abou. Aunke no tin un inventarisashon detayá, por konta ku den e barionan históriko kaminda tin kas di palu, por tin total un shen kas asina ku ta balapena konservá. Sin embargo nan ta desaparesiendo den korto tempu, pa falta di mantenshon pero tambe pasobra e doñonan ta renobá nan kas di palu, hasié di piedra. Den kasonan asina hopi biaha ta hasi e kas mas grandi i ta kambia e dak di zink pa dak di etèrnit (sea liber di asbèst òf nò). E karakter di palu di e barionan akí ta desaparesiendo hopi lihé.
Fleur de Marie – Herensia kultural
E ruta pa siña apresiá balor di nos arkitektura ku tradishonalmente Monumento Habrí ta organisá dos biaha pa aña, e biaha akí ta riba djadumingu dia 18 di mei 2003 den e bario di Skalo Abou, i e ta kubri tambe e bario ku kas di tabla Fleur de Marie, situá kontra barika di seru di Skalo. Alrededor di aña 1900 a traha na rant di e bario akí, esta na tur largu di Bargestraat, kas di piedra pa obrero. A parti sobrá di Fleur de Marie den terenonan chikitu ku a hür ku hendenan ku despues a traha nan propio kas di tabla. Te poko tempu ei e terenonan den Fleur de Marie tabata propiedat di ún solo famia di Kòrsou. Na aña 2001 Stichting Monumentenzorg Curaçao N.V. i NV Stadsherstel Willemstad a kumpra e terenonan. Intenshon ta pa sanea e bario. Ta bon pa e organisashonnan akí í gobièrnu realisá ku e konstrukshon históriko di den Fleur de Marie, kaminda ya hopi kas a disparsé kaba, tambe ta pertenesé na nos patrimonio kultural arkitektóniko, i ku e parti akí ta pidi pa atendé kuné ku e debido koutela.
Título bou di potrèt:
1. Kasnan di tabla: patrimonio kultural (St. Jago)
2. Kas di tabla den Oranjestraat
Teksto: Ir. Michael Newton. Potrèt: Michael Newton.


text:
Palu di funchi
Palu di funchi ta un palu trahá for di un palu di karawara (nomber sientifiko: Cordia alba). E palu akí ta mas òf ménos 30 pa 40 sèntimeter largu i 5 sèntimeter diki. Nèt na mitar e ta wòrdu kòrtá mas plat (2 sèntimeter). E banda diki bo ta tene den bo man i ku e banda plat bo ta hala funchi.
- Origin Recipe Curacao
- Ingredients
- 4 kòpi di ariña di funchi
- 1 kuchara di kome kuné di zeta
- ½ telep di salu
- ½ liter di awa
Pone mei liter di awa na kandela. Promé ku e awa keinta ta pone dos kòpi di ariña, e kuchara di zeta i salu. Drei tur e ingredientenan aki bon pa tur pipita kita i ta lagé tota pa 15 minüt. Despues ta basha e otro dos kòpinan di ariña i lag'é tota pa 15 minüt mas. Ora ta asina leu nos ta hala e funchi ku sea e palu di funchi òf kuchara di palu. Nos por saké ku kòpi í sirbié ku diferente kuminda.


text:
Cifranan di benta di cdnan di e conocido cantante di R&B, R. Kelly a aumenta cu 500%, esaki segun e revista Rolling Stone.
Chicago, Illinois
Segun e revista Rolling Stone, desde cu R. Kelly su caso den corte riba 27 september, e benta di su albumnan di a subi cu 500%. Tambe e cifranan riba e plataformanan di streaming ta sigui subi, segun Rolling Stone.
R. Kelly a wordo haya culpabel di abuso sexual cu muher y mucha muhernan menor di edad. Banda di e acusacionnan di abuso sexual, R. Kelly ta wordo acusa di ta envolvi den traficacion di hende.
Kiko ta e castigo cu e cantante famoso aki di 54 aña lo haya no ta conoci ainda.
Corte lo dicta sentencia mas despues pero si por spera cu lo bira un castigo di prison pa algun decada.


text:
Tag Archives: dialogo social
Cambionan ley di AOV/AWW
Entrante prome di januari 2014 e leynan di AOV y AWW a cambia. Akibao un resumen di tur e cambionan aki.
Realidad di nos Pensioen di Biehes
Lesa e brochure tocante e realidad nos Pensioen di Biehes.
Presentacion SVb Dialogo Social
Durante e ultimo Dialogo Social entre gobierno, gremionan, sindicatonan y otro organisacionnan SVb a duna un presentacion tocante e fondo di AOV. E presentacion aki por wordo mira y distribui libremente:
Dialogo Social
Relaciona cu Dialogo Social, SVb a haci un presentacion riba e financiamento sostenibel di e sistema di AOV.


text:
WILLEMSTAD - Ya tin algun dia kaba ku e radar di wer di Meteo no ta funshonando. Na promé lugá Servisio Meteorológiko kier a pidi diskulpa na tur nos usuarionan den sektor di aviashon, sektor marítimo i públiko en general, ku nos no por a kompartí e informashon di áwaseru i welek durante e dianan aki, a traves di informashon di nos radar.
Servisio Meteorológiko mes tambe ta sinti falta di e radar su produktonan, pa por analisá e wer na un manera mas profundo i brinda un servisio óptimo na nos komunidat. E informashon di radar ta importante tambe pa habitantenan di tantu Aruba, Boneiru, kosta i interior di Venezuela i parti nortost di Colombia, espesialmente den temporada di orkan i di áwaseru ku nos ta den.
Investigashon realisá pa departamentu tékniko di Meteo a determiná ku un aparato ku ta forma parti di transmishon di señal, a daña. Huntu ku e fabrikante finlandes Vaisala, a repasá e investigashon ku a hasi i nan tambe a konkluí ku e aparato a daña i ku e mester wòrdu kambiá.
Mirando ku e mantenshon anual, ku a wòrdu hasí na e radar pa e departamentu tékniko di Meteo ta ekselente, tambe ku e laso estrecho ku Meteo tin aktualmente ku e kompania i ku Kòrsou tabata e promé pais den Karibe ku a kumpra e radar ultra moderno aki, i ku esaki a resultá den mas kompra den nos region, e kompania finlandes a bai di akuerdo pa reemplasá e aparato di inmediato riba nan gastunan.
E piesa aki ya a wòrdu empaketá i pa kuminsamentu di otro siman ta premirá ku e aparato aki lo yega Kòrsou i lo por wòrdu instalá a korto plaso. Nos ta pidi un tiki mas indulgensia i nos ta spera ku den kurso di otro siman nos por
brinda e servisio di nos radar atrobe.


text:
Knops su reaccion riba conseho di Raad van State falta madurez politico!
E prome reaccion di Knops, den cual e ta bagatelisa e conseho di Raad van State ta ilustra un falta grandi di madurez politico. Esaki ta e motibo dicon no por yega na un ley husto y cu ta cumbini Reino. Esaki no ta e prome biaha cu Raad van State ta duna e secretario di estado un onvoldoende. Esaki a sosode tambe pa e ley di “geschillenregeling” cu te dia di awe no por wordo realisa. Su reaccion ta te hasta preocupante pasobra ora no tene cuenta cu puntonan valido di un organo manera Raad van State e consecuencia por ta manera nos a wak recien ainda den e “kindertoeslagenaffaire”. Caminda nos estado di derecho ta malfunciona.
GESCHILLENREGELING
Cu kier mina autoridad y nos estado di derecho ta practicanan comun pa e secretario di estado. Asina e mes y su partido a bay di acuerdo cu tres punto esencial pa cu e ley cu ta reglamenta disputa. Pero ora ela bira secretario di estado, diripiente e no a bay di acuerdo cu nan mas. Y kier a introduci un ley cu ta empugna cu locual Parlamentonan di Reino, tur cuater, a aproba.
TOESLAGENAFFAIRE
Recien ainda e Gobierno Hulandes a cay pa motibo cu nan a perhudica 26 mil mayor na Hulanda. Acusacionnan robes pa fraude y asina percura cu nan haya un debe di alrededor di 100mil euro. Y e mayoria di personanan cu nan tawata target tawata personanan no naci na Hulanda. Segun investigacion haci a conclui cu nan a discrimina, cobra personanan inocente miles di euro y kibra fundamentonan di e estado di derecho. Y ta p'esey e reacion di Knops riba e conseho di Raad van State ta preocupante!
REACCION DI KNOPS Y CONSEHO DI RvS
Knops ta haya cu den e conseho di RvS, e base di e ley ta keda ‘na bida’, Knops ta refuta cu e concepto di ley ta contra Statuut y ta spera cu por continua cu esaki, cu formulacion di un reaccion riba e conseho di Raad van State. Ta como si fuera cu Knops no a haya su kier y awor no kier compronde e lenguahe di RvS.
E conclusion di RvS ta como lo siguiente: 1) e “aanpak” di Knops ta malo, 2) e manera cu el a traha riba e “aanpak” ta malo, 3) e autoridad cu e kier duna e entidad ta desproporcional, 4) e metanan cu Knops kier logra no lo ser logra, 5) Knops su ley ta “schiet te kort”, 6) e ley no por wordo entrega na e parlamentonan y mester wordo reconsidera, y 7) cu locual Knops kier haci y logra ta empugna cu Statuut.
PA CONCLUI
Kisas ta e ultimo derota di CDA tin Knops zonza ainda, pero a bira tempo pa e mustra madurez politico. Nos ta dispuesto pa yega na otro y p'esey a presenta 3 solucion cu ta logra e meta comun y cu ta tene cuenta cu nos constitucion y Statuut. Nos lo sostene Gobierno den e re-negosacionnan.


text:
Declaracion di Personal 2015 y Cobransa Preliminario 2016
SVb recien a manda pa tur compania e informacion di seguro social pa trahado, incluyendo e formulario Declaracion di personal 2015 (personeelsopgave) y Cobransa Preliminario di e contribucion di seguro di malesa y accidente (voorlopige premie-aanslag zv/ov) pa aña 2016.
Por download e personeelsopgave akinan:
Personeelsopgave 2015 (formaat A3)
personeelsopgave 2015 (formaat A4)
Tambe lesa e carta acompaña pa e personeelsopgave akinan:
Aanbiedingsbrief
Si tin cualkier pregunta of remarka adicional por tuma contacto cu Departamento di Premieheffing na 527-2700.


text:
ARUBA TA DEN E TOP 10 DESTINACIONNAN PA BIAHA
BAN SIGUI VACUNA PA HIBA NOS ECONOMIA PA DILANTI
ORANESTAD – Poco poco e industria di turismo pa nos isla ta bayendo den un miho rumbo.
Desde e momento cu Aruba a bolbe habri su frontera pa turismointernacional na juli 2020 a bin ta enfoca riba recuperacion di nosindustria, na un manera gradual pero man den man cu desaroyo di maneho di contagio di e virus.
Esaki ta canando den bon caminda y e hecho aki ta grandementemara na e vacuna. Diferente investigacion ta ilustra con mayoria di hende ta indica cu nan lo biaha ora nan ta vacuna. Segun un estudiorecien conduci y publica door di e conocido revista di negoshinanprominente Forbes na Merca ta indica cu dos tercera parti di Mericanonan encuesta ta indica cu nan lo sinti nan mes comfortabelpa biaha unabes cu nan ta ful vacuna. Ademas, di e top 10 destinacionnan pa biaha, Aruba ta number 3.
Tambe biaheronan y socionan den turismo ta tene consideracion cu e grado di vacunacion di e destino cu nan lo bishita.
Aruba Tourism Authority ta ricibi pregunta referente vacunacion nanos isla y con esaki ta canando. Tambe CDC na Merca, ekivalente naDVG di Aruba, ta monitorea tambe e grado di vacunacion di un pais– hunto cu otro factornan – pa asina yega na e nivel di risico di un biahe na e pais.
Incluso den e mundo di turismo crucero unda cu por mira cu re-apertura di esaki ta sosodiendo cu pasaheronan y tripulante vacuna. Pues esaki a bira e solucion pa e industria aki por re-inicia.
Mas di nos comunidad vacuna y mas rapido esaki sosode, mas beneficio e lo tin pa sector turistico, pa comercio, pa nos economia, pa cupo di trabou y seguridad na pia di trabou y pa bienestar di noscomunidad pa asina Aruba en general por hiba un bida mas normal y por elimina e restriccionnan gradualmente.
E bishitante y nos socionan ta contento. Hendenan kier biaha bin Aruba, pues yuda bo mes, bo famia y yuda Aruba, simplemente door di sigui protocolnan y vacuna.


text:
Maneho financiero, economico y laboral ta desconoci
For di 13 di november ultimo, dia u e yega na un acuerdo cu Hulanda pa sosten financiero, no a tende nada mas di Gobierno riba e agenda di ehecucion di loke a wordo palabra.
Segun Parlamentario mr. drs. Richard Arends (AVP), nos a cuminsa sinti e efectonan di e acumulacion di medidanan, pero tin un incertidumbre grandi riba e maneho di gobierno di forma integral pa aña 2021.
E Parlamentario ta haña falta di un maneho economico riba termino cortico, como tambe pa solucionan pa e retonan di mercado laboral cu ta eminente.
A corta den salarionan di empleadonan publico, como tambe gastonan di cuido medico. Mientras cu ta corta den AZV, no ta scucha mediconan y esakinan ta haña nan mes ta cana nan mesun caminda pa nan wordo scucha. Parlamento lo trata pronto e cambio di ley di expulsion y admicion unda cu tur ambtenaar hulandes por establecenan mes akinan y traha hunto cu nan famia.
“Pa 6 luna di sosten di likides a compromente nos mes den un regimen di 7 aña largo sin cu pueblo tin un idea con e medidanan lo afect’e,” segun Parlamentario Richard Arends.
Parlamentario Richard Arends ta puntra su mes ki dia y con nos ta haña sa con lo cuminsa aumenta ‘efectividad den aparatogubernamental’, cu ta un palabra nechi pa ‘reduci e cantidad di personal den aparato gubernamental’.
Gobierno tin un plan social riba mesa? A cuminsa involucra sindicato pa dialoga riba e situacion? Mientras cu e pakete di reforma ta papia di introduccion di un btw di 12.5%, Gobierno a anuncia cu ta baha tarifa di loonbelasting.
Algo su siguramente ta duna alivio, pero ta contrario na loke a wordo palabra y e reforma structural di nos sistema di impuesto ta keda na palabra so.
Con nos por sigura cu nos forsa laboral di 46 mil hende lo por tin un entrada den e proximo 2 pa 3 añanan mientras cu Gobierno a compromete su mes cu flexibilisacion di mercado laboral? Segun Arends, pan riba mesa y un entrada husto tambe ta parti di sostenibilidad y un economia ‘resiliente’ – un palabra nobo cu Gobierno a inventa.
“Nos ta wak cu Gobierno ta selectivo den algun accion, pero no tin un plan integral pa atende cu e pakete di reforma cu e palabra.
Fraccion di AVP ta lamenta cu no tin responsabilidad politico ni pa sali dilanti di bin splika, pero ta manda voceronan di departamento anuncia cambionan di maneho,” Parlamentario Arends a bisa.
“Nos ta hiba un oposicion responsable: nos no ta crea panico, ni ta profeta di desaster pero nos tin e deber di alerta pa loke nos sa cu ta bin na caminda y unda Gobierno como actor principal ta ausente. A wordo anuncia cu na maart presupuesto lo wordo trata den Parlamento, tanten no tin claridad riba e maneho financiero 2021.
Esaki ta un situacion sumamento preocupante pasobra algun luna despues Parlamento lo ta demisionario. Gobierno a declara aña 2021 como aña di recuperacion, pero partnernan strategico manera AAA y ATA tin pronosticonan contrario,” Parlamentario Arends a finalisa bisando.


text:
Si mi tin cu indentifica e problema mas grandi di deporte, esey ta e maneho. Den trayecto di mi añanan mi a maak mee esaki. Mi a traha bou di maneho di 7 diferente minister di deporte y cada bes ta resalta cu manehonan ta wordo cambia sin tene cuenta cu loke esun prome a bin ta desaroyando. Bo ta haya ministernan cu kisas a forma parti di un deporte pero nunca a prepara nan mes den maneho di deporte riba un nivel nacional. Pa falta di experencia nan ta depende riba conseho di coordinadornan cu den mayoria di caso ta liga na partido of tin interes personal, pesey tanto bululu den Lotto pa Deporte, subsidie commissie y federacionnan. Pa decenanan di aña mi mester a para wak con fondonan ta wordo gasta sin ningun programa of maneho. Sin consulta placanan ta bay den tur direccion cu aprobacion di ministernan sin ningun contabilidad transparente. Di un banda federacionnan no ta haya ayudo pasobra nan administracion no ta cuadra y di otro banda ta otorga otronan cu ni tin federacion. Tur ta bin bek cu falta di vision y un maneho a corto plazo y pa un periodo largo. Pa haci e situacion mas tristo, semper kier inventa e wiel di nobo, cu yen di show, ideanan nobo cu na final ta un fracaso di maneho y un perdida enorme di recurso humano y financiero pa nos deporte. Na 2009 bou di minister Visser deporte organisa a haya un golpi duro na unda innovacion a caba cu maneho y programanan cu a duna resultado pa añanan a wordo para. Restructuracion di IDEFRE a conduci na caba cu un maneho di deporte na nivel nacional y escolar. Practicamente a para tur mantencion di facilidadnan y programanan importante pa hubentud y scolnan basicio y secundario a sufri. Si nos compara añanan prome cu 2009 y despues bo por mira un falta di maneho total. Prome cu 2009 por a mira cu toch tabatin cierto atencion pa deporte unda tabatin construccion, renovacion y implementacion di ideanan cu resultadonan positivo. Despues di 2009 por a mira tal cual proyecto, manera Linear Park cu ta uno cu a wordo ehecuta bou maneho di ex Minister Otmar Oduber, pero mas tanto por a mira proyectonan cu a fracasa manera Extreme Sport y Coco Fun Festival. Loke a resalta ta con a para e desaroyo deportivo manera eliminacion di olimpiada escolar y instruccion den bario, a para entrenadornan Cubano, material pa scolnan a stop, a perde contactonan internacional pa deporte. Esaki bou maneho di ex minister Visser y bou Minister Schwengle e falta di maneho a continua aunke e mes ta reconoce cu e no a haci nada e prome 3 aña y mey ya cu su dedicacion tabata pa e cartera di salubridad (cual ta hopi cuestiona tambe). Ultimamente por mira cierto movecion door di minister di deporte, cua ta di aplaudi pero mi ta keda cuestiona ki importancia deporte tin pa gobierno cu faltando 5 pa 12 ta core dune atencion.
Un bon resultado ta tuma tempo, crea un cultura consciente di movecion y deporte ta rekeri un vision a largo plazo y continuidad den maneho . No por sacrifica nos hobennan awe cu ta nos futuro, pasobra no ta interesa of no a dedica tempo pa e maneho integral. Con nos kier nos hubentud bira saludabel? Ministernan di Salud claramente a mustra cu deporte no ta interes primordial di nan.
Vision 17-21 Hunto Nos POR:
- Restructura y profesionalisa Instituto Biba Saludabel y Activo (IBISA) pa asina e instancia aki por duna mas atencion y enfoke na desaroyo di nos sector di deporte. Prome tarea di IBISA “estilo nobo” lo ta pa formula un maneho integral pa deporte cu envolvimento y participacion di tur stakeholder.


text:
ORANJESTAD – Gobièrnu venesolano djaweps anochi a disidí di sera e fronteranan ku Aruba, Boneiru i Kòrsou ainda mas hermetikamente. Asina e úniko i último buelonan komersial di Aruba Airlines i Albatros Airlines pa Venezuela no por a sali djabièrnè.
Presidente venesolano Nicolas Maduro for di 5 di yanüari kaba a disidí pa para tráfiko komersial ku e islanan ABC pa motibu di ‘kontrabanda di artíkulo for di e pais pa mafia di e islanan’. Tòg Albatros Airlines i Aruba Airlines ainda tabata bula di Aruba pa Venezuela. Tambe na yanüari tabata manera, despues di deliberashon kumbre ku Venezuela, ku e blokeo a relahá. Pero for di djaweps anochi nada di esaki.
Perhudiká
Desena di pasahero, ku e kanselashon di e último buelonan for di Aruba pa Venezuela, a mira nan biahe di bai kas, òf bai serka famia i amigu, kai na awa. Sophie (37) ta un di esnan perhudiká. Algun siman pasá a deportá su amigu for di Kòrsou pa Venezuela i e tabata spera di por a bishit’é tòg for di Aruba. Ainda Sophie no sa kiko e ta bai hasi awor. E no ta stòp di purba: e ta pensa un plan nobo, asina el a laga sa.
Kontrabanda di oro
No ta kla kon largu e bòikòt di Venezuela lo dura na e islanan ABC. Anteriormente Hulanda, Kòrsou i Aruba a ekspresá e speransa di por yega na un solushon huntu ku Venezuela pa kombatí kontrabanda. Pero no ta mustra manera tin un solushon berdadero.
Pregunta den Tweede Kamer
Na yanüari a hasi pregunta den Tweede Kamer na Hulanda tokante e kontrabanda di oro di kua Maduro ta akusá e islanan. Pero e hasidó di pregunta Ronald van Raak di SP no ta satisfecho ku e kontestanan di sekretario di estado Raymond Knops (Relashonnan den Reino) i p’esei el a bolbe hasi pregunta. Knops a laga sa e siman aki ku e mester di mas tempu pa kontestá e preguntanan ei.


text:
Outismo: Un Par Di Karakteristika I Teps
Outismo ta wordu diagnostica dor di un sikiatra of sikologo di GGZ. Hendenan cu outismo ta prosesa informashon den nan kabes di un otro manera.
Un par di karakteristika di outismo ta:
- • Nan no ta tene kuenta ku otro hende
- • Ta tuma kos den sentido literal (letterlijk)
- • No por of ke kontakto ku otro hende
- • Ta kosta nan masha pa wak hende den nan wowo
- • Angustia
- • Torpesa sosial (Sociale onhandigheid)
- • Ta prosesa informashon poko poko
Un par di teps con pa anda cu un autista:
- • Tene na kuenta cu tur autista no ta e mesun cos
- • Struktura, struktura, struktura
- • Enkarga nan ku tareanan chikitu i kla (duidelijk)
- • Paga tinu ku hasi wega, paso nan ta tuma cosnan literal (letterlijk)
- • Duna nan tempu pa pensa
- • Duna nan spikashon di reglanan, afspraaknan, etc


text:
Kralendijk – Dia 14 di novèmber ta dia internashonal di Diabétis.
Diabétis ta un epidemia global ku ta afektá tur hende di tur edat rònt mundu. Den kuadro di dia internashonal di diabétis Bonaire Lions Club ta organisá un Nature Walk. Kana disfrutá di naturalesa i alabes traha riba bo salú.
Dia 17 di novèmber pa 6.30 mainta. Salida ta for di felt di ATM na kaminda di Rincon. Karchi solamente $5. Traha bo grupo I partisipá
Pa karchi por tuma kontakto via app òf telefòn nr 567 0692 / 7968146
No ta duna diabétis un chèns!!


text:
(DiarioLibre) – Colegio Medico Dominicano (CMD) a indica diahuebs cu gobierno mester a warda un mayor nivel di vacunacion contra Covid-19, prome cu a elimina e toque de queda.
Te cu e fecha, 6.107.063 persona a ricibi un dosis di e vacuna contra Covid-19, di esakinan, 4.947.154 tin e segundo dosis y 989.151 tin e dosis di refuerso.
“Nos ta yamando e gobierno pa nan ta mas modera, na e momentonan aki, ayera tabatin 700 y pico caso… Ami lo a warda un mayor nivel di vacunacion”, presidente di CMD, Waldo Ariel Suero, a splica.
“Y stop, suspende e medida ey y wak e comportamento di e pandemia den e dianan aki y wak cu e ta subiendo”, el a bisa.
Di mesun manera el a indica cu autoridadnan mester a warda e inicio di e vacunacion contra Covid-19 di muchanan mayor di cinco aña prome cu nan a tuma e decision aki.
Suero a afirma cu e aumento di casonan na districtonan manera La Altagracia y Districto Nacional ta debi na e eliminacion di toque de queda algun dia atras.
Por lo tanto, el a recomenda e ciudadanonan pa continua cu e uso di tapa boca y e distanciamento fisico.


text:
K-liber
K-liber - dancehall
Je score:
Mire muchanan ta gosa ribe dancehall wak e pekinan ta baila ribe dancehall Tantu swa ta keda bons ribe robadob style Ta K-liber ta basha ribe dancehall Bo ta bula bo ta baila bo ta bons Ribe rob a dop style No tin kwenti ziekenfonds Tur hende ke men nan ta bon segura E robadop style ta bo basila Lensu kora, anto papa soda E gainan di stel ku nan lip kologa Dancehall style Tur na Sir Benni Miles E muchanan ta skake Ribe robadop style Awel e roba dop style Ta kajente kajente K-liber tin e style Ku ta bati den bo mente Pa tur e mucha flaku Anto e fati boom boom Tur den e race Kla pa sake boom boom Awel sake boom boom Shake e boom boom E fiesta ki taj kaba Den e champagne room Bons keda bons Style di bam on the roof K-liber style tin e style Nosta dal # 1 Bo ta bula bo ta baila Bo ta bons bo ta basha basila Bo ta pasa bon bon Ribe dancehall style ta k-liber ta basha Asina pa bo choria e movishon awel bon Wak e mucha bon bons Wak e mucha caramelle Jen di duracell anto nada ku kwerde Tur ta sexy ke style di kolebru E swanan ta tembla Niun no ke jega Di stel na muraja Ta loer e bataja Bin bin djodjo manera Pegasaya For di prome ma na bo hasie ki bo ke Awor reibe dancehall mi ta dal bo ku ne Kusjah Manon (c) K-Liber


text:
Señor Anthony con ta bai. Danki pa bo tempo pa un intrevista chiquito. Conta nos algo di bo persona.
Waw si mi bai conta algo di mi persona, lo mi jena full un buki di mi bida J. Laga mi purba hasiele mas cortico cu por. Mi a nace na Aruba y ta bin di un Famia di 4, Tata, Mama y un ruman muher. Cu mi 18 aña mi a dicidi di bin Hulanda pa sigi studia, pero promer cu tur esei, mi a wordo conseha door di difunto Betico Croes pa bai Hulanda pa mi futuro. E tabata e periodo cu e refeneria di LAGO a sera y na unda basta Famia a perde trabao cu tabata traha den LAGO. Mi tin di bisa cu e tabata un di e mihor conseho nan cu mi a jega di haya y cu te cu dia di awe cu mi no ta regret di a hasie. Despues di a caba algun studio, mi a cuminsa traha na un compania cu jama Eurasem cu awe ta Euratec. Un compania cu ta traha “Chips” di computer. Durante e periodo trahando na Eurasem mi a mira un vacatura procedente di Cas di Aruba (Het Kabinet van de Gevolmachtigde Minister van Aruba) situa na Den Haag, na unda nan tabata tin mester di un persona na e receptie. Mi a haya esei bastante interesante y alaves un oportunidad pa por drenta y traha cu mi mesun hende nan “Arubiano” anto den Hulanda.
E temporada ei mi tabata biba na Nijmegen y mester a pensa mi mes bon si lo ta posibel. Mi a dicidi pa bai pa e challenge aki y mi por bisa cu e aña aki mi a cumpli 27 aña den servicio di Land Aruba. Actualmente mi function ta Systeem en Netwerk Beheerder y alaves e Facilitair Manager na Cas di Aruba. Tabatin un temporada cu mi a traha den e departamento Juridico cu dos jurist, den e departamento di Archief, Onderwijs te asta Welzijn unda mi tabata busca patient nan for di Schiphol y hiba nan hospital pa asina tradusi pa algun di mi paisano nan cu no ta domina e hulandes pa nan operacion cu nan ta bin hasi. Leu a leu mi ta val in como chauffeur di minister ora e ta desea. Pues despues di tanto aña den Cas di Aruba ta minister of directeur so mi no a bira i un trabow varia cu mi por bisa cu mi tin hopi goso den dje. Y lew a lew su challenges nan tambe. Fuera di mi trabow di tur dia mi ta vrijwilliger na BuddyNetwerk judando persona nan cu ta terminal of ta sufri di malesa nan chronico. Mi tin di bisa e no ta un trabao facil, paso bo ta deal cu personan nan cu ta den nan delaster fase di bida. Mi mes ta un persona basta alegre y mi ta purba di “Cheer nan up” cu mi alegria y storianan. Alaves mi ta hasi vrijwilligerswerk y ta miembro di Rode Kruis aki na Hulanda. Mi a dicidi di bira miembro, debi cu mi ta gusta juda hende den caso nan di emergencia y Rode Kruis ta un instancia hopi importante pa full comunidad mes, te asta e minister di Onderwijs kier hasi esei cu normalmente tur mucha na skol mester sa di dje. Cual mi ta haya un super bon iniciativa. Mayoria biaha mi ta bai juda na evenementonan grandi y chikito pa esnan cu mester di e prome auxilio. Y last but not least como mi hobby pa mi relax mi ta gusta tur sorto di musica. Pesei mes mi a dicidi di lanta un banda musical cu awe jama “Saborrr” cu tres “R”. Unda mi por disfruta con e entregante nan ta toca pa entretene e publico y sin cu nan sa mi mes un persona cu ta tocando cu nan. Esei ta un tiki dimi y mi por bisa mi ta Enjoy mi Bida tur dia and I Love it. Y pa mi no lubida un persona hopi importante den mi Bida, tur esaki mi no lo por a logra sin e sosten di mi casa esta SheilaE. E ta steun mi den tur cos y nos ta disfruta di otro tur dia. E ta mi partner in crime en door dik en dun.
Den cua aña boso a lanta e grupo Saborrr i con bo por definí bo banda mas mihor?
Grupo Saborrr a lanta na aña 2005. Promer cu esei mi tabata tin un banda caba cu nos a hinca den otro, pero e tabata tin un otro nomber y eigenlijk diferente nomber. Pero despues di keda pensa mi a dicidi di dune e nomber Saborrr cu tres R cual e dos “r”nan ta nifica Ritmo Rico of Rijke Ritme.
Difinicion di mi banda ta asina aki: Durante di e periodo di Pasco den december, (nos tur cu ta bin di Aruba) a lanta cu Gaita y Aquinaldo, pues na Hulanda tabata hopi dificil di por topa un banda cu ta toca e tipo di musica aki. Un dia mi tabata na Rotterdam y a scucha e banda “Chicas Gaiteras” y a gusta con nan a toca y canta. Y djei ami a dicidi cu mi tambe ta desea di por toca e tipo di musica nan aki na Hulanda. Mi a logra di haya un paar di musico di Aruba cu gusta toca y canta e Gaita y Aguinaldo cu nos conoce y asina e banda a lanta. Hasta un tempo e banda tabata jama “Saborrr Gaiteros”. Despues bo ta hayabo cu hendenan a gusta nos sonido asina hopi cu nan tabata puntra si nos por toca pa Bruid of hasimento di aña. Esei a pone cu nos a dicidi di ban hasi algo den nos grupo y jena nos repertorio cu mas canticanan bailable y tur esaki ta LIVE dus sin computer. Tur esei pa no lubida e toke di nos islanan den Caribe Aruba, Corsow y Boneiro.
Actualmente ja pa basta aña nos Grupo ta toca pa stichting “Nos Baranca” bao guia di sra. Mena Maduro pa e temporada di Fiesta di San Juan “Dera Gai” brindando e publico un dushi atardi. Otro tradicion di nos cultura na unda Saborr tambe gusta participa o toca ta na nos “Dande Festival”. Hasta un biaha mi mes persona a participa basta añas pasa na e Dande Festival na unda mi a logra gana e copa tambe, imaginabo ja mi mes no a spera esei, pero hopi satisfecho y orgulloso di a logra esei, segun mi esei tabata na 2003. Mi mester bisa unda cu tin cosnan pa y di nos dushi Aruba lo mi tei pasobra esei ta algo di nos y e ta parti di nos. Dus nos tin cu sigi sostene e tradicion di nos cultura.
Cuanto persona ta toka cu Saborrr?
Debi cu nos ta un grupo cu ta toka “LIVE”, pa cada instrumento mester su tocado o musicante. Mi tin di bisa cu pa cada toca ta un challenge grandi pasobra no ta tur entregante lo por toca e dia cu tin un toca. Mayoria ves nos grupo ta consisti di 13 tocado, pero si mester bin trompetista aserca ( cual esei ta masha poco) e lo bira un orkesta completo y dimes mas grandi. E idea tras di e banda ta pa duna nos musicantenan di Caribe e oportunidad pa toca aki na Hulanda, mi mester bisa cu e musicantenan ta di nos dushi islanan di Aruba, Corsow, Boneiro, St.Maarten, Saba, hasta nos a jega haya tocado di Santo Domingo y Suriname. Hopi di nos musicantenan ta studiantenan biba aki na Hulanda y na unda e doel ta pa duna esnan cu ta musico y ta bin studia aki un chens pa nan sigi den nos musica crioyo y tradicional. Actualmente mi tin 2 musicante cu ta forma parti di Grupo Saborrr kende nan ta Jaderick Croes y Xavier Geerman. Ta musicantenan cu a studia na un conservatorium y a cabe y na unda awe ta demostra nan talento conhunto cu e Grupo Saborrr. Pami esei ta un previlegio y ta sinti como Arubiano hopi orgulloso di tur mi integrante nan. Mi ta haya cu ta di suma importancia pa sigi tene e tradicion di nos Cultura musical di Aruba of di Caribe mes halto y hasi algo cu ne pasobra ta di nos e ta. Esei ta e idea tambe tras di Grupo Saborrr pa duna e oportunidad ei na cada musicante cu ta mustra nan interes den nos tradicion y cultura y tene na bida. Un super danki tambe mi kier a duna na un otro integrante cu ta mi manager di e banda cu ta Indirah Burke. Indirah ta hasiendo un tremendo trabou cu hopi amor y incansabel pa e Saborrr sigi cu e spirito bibo di musica y ta hasie semper cu un energia cu e so tin. Su esfuerso incansabel pa cu e trabow logistico pa asina tur e integrante nan di Grupo Saborrr bin cu e energia positivo pa pone un show manera nos ta desea. Y asina Saborrr ta un label cu mi ta full orguyoso di dje. Un danki inmenso na boso tur como integrante nan y vooral tambe na e publico cu ta scucha nos ora nos duna nos show.
Kiko mas bo ta hasi banda di bo bida como Artista? Fasil pa contesta esaki, wak e pregunta 1 hahaha. Gosa di bida !!!
Cua ta e fiesta di mas mihor cu bo jega di toca i pakiko?
Wow un pregunta difisil……Pero fasil pa contesta. Cada fiesta tin su caracter y su ambiente, pesei mihor mi splike asina. Mi por bisa cu un biaha nos a jega di toca cu 5 integrante so na un instancia cu jama “Nos Aquamarino”, e ta un cas pa hende nan grandi (ouderen woning complex) cu ta desendiente nan di Aruba, Corsow y Boneiro situa na Den Haag y einan nos a bai toca temporada di Pasco mi ta corda. Wel e tabata un feeling tremendo cu un super bon ambiente, paso ta parse cu nos tabata toca y canta pa nos Wela y Welo nan. Imagina bo nan a disfruta y nos tambe a disfruta. Un win win situacion. Wel manera nan sa bisa e tabata un ambiente di kita sombre….inolvidable cu te dia di awe ainda nos ta papia di dje. Y pa mustra e otro banda di medaya. Ta ora nos toca na un Festival manera un ARUBADAG na unda bo ta haya un publico hopi mas grandi cu miles di hende, na unda e situacion ta full otro. Pero cu un Super Dushi Ambiente. Dus den tur dos forma nos tur di SABORRR ta disfruta di e ambiente cu ta presente. Dus con sea cu e ta grandi of chikito ta gosamento tin y unda tin goso tin bailamento.
Na unda abo tin gana di hasi un presentashon cu bo banda?
Semper mi tabata tin e deseo pa por toca na lugarnan grandi p.e. Heineken Music Hall na Amsterdam of AHOY na Rotterdam y esei a logra tambe na tur dos ocacion na unda e Festival di Arubadag a tuma lugar. Pami e sigiente challenge lo ta na Antilliaanse Feesten ……bo no sabi nunca pero kisas e ta na caminda.
Anthony danki pa bo tempo. Kiko bo kier bisa nos Arubianonan aki na Hulanda i Aruba. Kiko ta bo kenseho?
Na promer lugar mi kier a gradici bo persona Roy pa e oportunidad Brinda, na mi persona, pa e entrevista aki. Loke mi por bisa na nos Arubianonan biba aki na Hulanda ta cu aunke nos por ta un pais chikito den Caribe, semper keda apoya nos Cultura y nos Tradicion, unda cu nos por ta den e mundo aki. Mi conseho ta pa sigi apoya y encurasha nos muchanan cu nos bunita Cultura pa asina nos musica y nos tradicion nan no muri. Corda ta un Aruba nos tin, e por ta chikito pero pa nos e ta nos pida baranca hopi grandi. Aruba mester ta den bo curason pa semper. Sigi bishita boso Dera Gai, Dande Festival y ArubaDag, paso ta di nos e ta!! Arubiano bo ta……….demostre.
Un bes mas…..Danki mi amigo Roy pa e entrevista y bo esfuerso pa sigi informa y hasi esaki posibel pa tur nos Arubiano nan aki na Hulanda. Bo ta un ehempel pa nos aki cu ta bibando ja pa basta aña aki na Hulanda. Y cu Dios sigi Bendishonabo den tur loke bo ta hasi pa nos Pais Aruba nos Dushi Tera e Baranca tan stima!
Un abrazo fuerte…..
Bo amigo y sirbidor Anthony Giel


text:
WILLEMSTAD — Wikènt Sòftbòl a sigui ku vários weganan den femenino i maskulino.
Resultadonan Femenino klase A:
- Dreamgirls Mangusa vs Souax Gil’s sport: 7-1
- Youngstars vs Fundashon nos tei pa yuda (FNPY): 7-1
- Strosa Angels Vanddis vs Pichingolo Nissa : 8-5
Resultado Femenino Klase AA:
- Pichingolo Nissan ta gana di Eagles Softex ku skor di 11 pa 3, picher ganador tabata Chantal Nepumucemo, mihó na bate Michenou Mareselia di 3-3.
- Starosa Angels Vanddis a gana di Demolition ku skor di 15 pa 10. Picher ganador Suhedy Fanijt i miho bate Celeste Fransisca di 4-3.
- Nos tei Curacao Office Supply ta gana nan prome wega den AA, nan ta gana Soto CMTC ku skor di 8 pa 6. Picher ganador ta Tafari Janga i miho bate Jeandelys Cassillio di 2-1.
Resultado Maskulino Klase AA:
- Dreamteam ku 5 kareda den kabes di 6 ta gana di Harlem Power 8 pa 7. Picher Ganador tabata Wendley Serberie i miho baye Gideon Noor di 2-2.
- Suffisant Eagles ta gana Giants 10 pa 4. Picher ganador tabata Julius Veeris i miho bate Luis Veloz Pena di 3-3.


text:
MERKA — Despues di a bringa leshoná djasabra ultimo kontra Floyd Mayweather, Manny Pacquiao a opera su skouder drechi ayera. Apesar di a leshoná e skouder den entrenamentu pa e pelea di djasabra, Pacquiao a kere ku su skouder tabata sufisiente bon pa bringa. Sin embargo, esaki no tabata e kaso ora ku e leshon a re-aparese den e di tres asalto di e pelea.
Segun konosido siruhano, Dr. Neal ElAttrache tur kos a bai bon ku e operashon i ta spera un rekuperashon total di e skouder di Manny. E tempu di rekuperashon despues di e operashon lo tuma entre 9 pa 12 luna.
Miéntras ku niun hende no tabata na altura di e leshon di Pacquiao aparentemente Mayweather si tabata sa tur loke tabata pasa den e kampamentu di Pacquiao. Den un entrevista ku FightHype.com, ku ta keda konsiderá komo e boka di Floyd Mayweather e bòksdó a bisa: “mi tabata sa tur dia tur kos ku Manny Pacquiao tabata hasi den su kampamentu. Mi tabata sa ki ora e tabata bòks, ki ora e no a bòks. Mi tabata sa kuantu asalto e la bòks. Mi tabata sa kon prepará e tabata. Mi tabata sa kuantu asalto e la praktiká kontra saku pisa. Mi tabata sa ora su pia kue kram.”
Segun Mayweather, ora e ta bringa kontra di un hende e mester sa tur kos di dje.
Miéntras tantu e promotor di Manny Pacquiao, Bob Arum a sugerí pa Mayweather keda sin bringa na sèptèmber próksimo. Arum ke pa Mayweather drenta rin bek na aprel di 2016 kontra Pacquiao.
Entrevista di FightHype.com ku Floyd Mayweather:


text:
ORANJESTAD – E ora a yega pa Jeon, e talentoso kantante i produktor di Aruba, estrena su di dos single titula ‘AYO’ di su álbum nobo titula Biggy Boy Forever. E álbum aki ta un homenahe na tur fanátiko romántiko i lo keda estrena día 14 di februari 2020. Ku e álbum Biggy Boy Forever, Jeon ta reintrodusi su alter-ego romántiko Biggy Boy, i ta regresa na su origen musikal ku a hasi’e asina popular riba nos islanan e ultimo 12 aña.
Jonathan Thiel ta wak bek riba su karera musikal komo Jeon i su alter-ego Biggy Boy, ku un humilde satisfakshon i semper ta hasi su esfuerso pa dedika tempu na nos islanan kaminda su promé inspirashon a nase. Ounke su enfoke aktualmente ta riba su karera internashonal, e tin un luga spesial pa su fanatikada lokal. ‘AYO’ ta Jeon su ultimo produkshon, un kantika den e ritmo di Caribbean-Pop, ku ta papia di un despedida final di un amor ku no a kristalisa. E kantika a keda skirbi i produsi pa Jeon mes i e videoclip, ku tambe lo keda lansa awe, a keda dirigí pa Mario Gonzalves i Rui Jiang Ong, kende a fungí komo direktor. E biaha aki Jeon kier a hasi algu diferente ku e clip i a kolabora ku e kompania di produkshon RECENT.
Biggy Boy Forever
Jeon a dedika e álbum Biggy Boy Forever na tur su fanátiko romántiko ku semper a apoya i gosa di su músika. Na oktober ultimo, Jeon a lansa su promé single di e álbum titula ‘Pa Semper’, kual ta un kolaborashon ku Irsais. Riba Biggy Boy Forever lo tin mas kolaborashon ku varios artista popular di nos islanan ku ainda e tin komo sorpresa, i un proyekto sigur ku Jeon ta entusiasma p’e, ta su kolaborashon ku Clifton End.
Konsierto ‘Biggy Boy Forever’.
Aruba, Boneiru, Kòrsou i Hulanda ta den gran ekpektativa tambe pa lokual ku lo bai bira e konsierto Biggy Boy Forever ku lo tuma luga na mart 2020 na Aruba. Tambe Jeon lo tin algún presentashon pa e islanan di Korsou i Boneiru, i tambe Hulanda lo yega na turno. Aki, Jeon a priminti di trese un kombinashon di kansionnan bieu i nobo i lo hiba un i tur bek den e dushi temporada na kuminsamentu di su karera.
E videoclip di “AYO’ ta disponibel riba YouTube riba e pagina Arvanimuzic i e single ta disponibel na tur radio popular riba nos islanan. Bo por siguí JEON riba facebook.com/arvanimuzic i Instagram @jeon_arvani


text:
Diasabra ultimo a tuma luga e wega di futbol entre e campeon di Aruba, esta S.V. RCA y e campeon di Sint Martin, esta FC Concordia. E wega principal aki a haya e nomber di “Champions of the X-Change” y a tuma luga pa 9:00pm den Stadion Guillermo P. Trinidad.
Ale Aparicio, cu ta hunga defensa pa S.V. RCA pero alabes ta “capitan” di e ekipo a cataloga e wega riba su mes como hopi bon, tanto den nivel como den resultado, den cual ambos campeon a haya oportunidad pa demostra lo miho di nan. “Tur dos a bin awe nochi pa gana y aunke e wega a cuminsa riba un velocidad basta halto y cu St. Martin a bay dilanti trempan cu hopi smaak di gana, pero nos di RCA a bin di atras y manera un berdadero campeon, nos a sa di gana e wega tambe”, asina e hoben futbolista a bisa cu un orguyo riba su cara.
Mas leu e capitan a admiti cu no ta un secreto cu S.V. RCA a perde algun hungado clave, manera Ronald Gomes, Stephen Rua, Juan Santos y algun otro clave mas, pero toch RCA ta keda RCA. “Nos a agrupa algun hungado nobo procedente di e seccion di Junior y awe nochi nan a cuminsa custuma den e team y gana experencia di awo caba y prepara pa un bon campeonato cu ta den cuminsa”, segun Ale Aparicio a enfatisa.
Laurent Samer, delantero y capitan di FC Concordia, e ekipo di futbol di St. Martin parti Frances y cu nan base situa na Marigot, a cuminsa bisa cu e resultado di e wega tabata un sorpresa grandi pa nan. E ekipo invita, cu ta existi desde aña 1997, a splica cu e prome gol, no tabata djis un gol, sino tabata un bunita gol den un tremendo hugada. “Pero mi kier extende un aplauso grandi pa e ekipo di Aruba, nan a hunga hopi bon. Pero nos lo kier hunga un biaha mas cu nan den futuro, sin falta”, asina Samer a duna di conoce.


text:
Division Honor
Dreyer Bracho contento di e manera cu Nacional a yega playoffs
More in Division Honor
-
Siman 3 a defini e tabla di clasificacion di torneo AVB, nos tin un lider absoluto.
Un fin di siman cu a brinda nos varios weganan sumamente interesante y atractivo...
-
Resumen siman 2 torneo AVB 2021
E siman dos di e torneo AVB a regala nos weganan cu hopi gol...
-
Resumen siman 1 torneo AVB 2021
E prome weekend di e Torneo AVB 2021 a resulta uno hopi interesante y...
-
RCA t’e poderoso campeon di Copa Betico Croes 2021, e club di Solito no por stop di gana titulo
E wega final di Copa Betico 2021 entre e actual campeon, e Tricolornan di...


text: KRALENDIJK– Ayera tabatin ‘Noche de Compras’ na ‘City Shop Bonaire’. Huntu ku e tienda tabatin show di outo marka Changan i nan tabatin deskuento den tienda i pafó riba outo. Durante un entrevista ku Aimed Ayubi doño di Radio Live 99.9 FM i Ryan Martha, e persona kende ta atendé ku benta di outo di ‘Daboussi di Dabboussi Motors’, el a menshoná ku ya 20 outo marka Changan ta kore riba na Boneiru. “Den 1 luna di tempu ‘Daboussi di Dabboussi Motors’ a pone 20 outo riba kaya. Imagina, e kantidat den poko tempu ta bisa tur kos. Otro aña luna di febrüari ta bai tin ‘Car Show’ di ‘Daboussi di Dabboussi Motors’. Nos ta pidi kualke persona ku tin plan pa kumpra un outo, no tuma niun desishon sin pasa serka nos. Ta bai tin sorpresa i bo por keda desapuntá di a tuma otro desishon. ‘Dabboussi Motors, Driving Forward With You’”,entre otro Ryan a menshoná. Ayera a bende 2 outo mas, pues awor tin 22 outo marka Changan den fin di aña riba kaya.


text:
Kralendijk – Water- en Energiebedrijf Bonaire (WEB) kier a tuma tempu pa informa tur abitantenan di Boneiru di konstrukshon di e planta di awa nobo pa komunidat. A tèst, kùr i poné e instalashon di awa kompletamente den servisio. Na e momentunan aki e instalashon di awa nobo ta produsí mas o menos 50% di e totalidat di awa di bebe na Boneiru. Na fin di sèptèmber WEB lo bai produsí 100% di awa di bebe pa e isla di Boneiru.
Tambe nos ta kontentu pa anunsiá ku e kolaborashon ku nos fabrikante IDE Technologies, e líder mundial riba tereno di solushon pa tratamentu di awa, i tur nos kontratista i supkontratistanan ku á i tá hasi un bon trabou pa ku e proyekto aki. Apesar di tur e retonan trahando riba distansia durante e pandemia di COVID-19, e grupo aki a sigui traha huntu pa sòru pa progreso di nos instalashon di awa di bebe sin ku esaki a eksperensiá retraso.
Komo WEB nos a duna instrukshonnan kon pa traha seif teniendo kuenta ku tur medidanan di COVID-19, pa asina e konstrukshon por a sigui, asta den temporada di lockdown riba e isla. Traha huntu riba tereno di konstrukshon tin biaha tabata nifiká pa tene 1,5 meter di distansia for di otro.
E instalashon nobo lo por produsí 7200m3 di awa di bebe diario i ta modular. Esaki ta nifiká ku segun Boneiru ta krese, e planta tambe ta krese fásilmente ku e demanda kresiente, dor di pone mas unidat aserka si ta nesesario.
E instalashon nobo di awa di bebe ta uza ménos energia, ta duradero i sin supstansianan kímiko.
WEB tin bista pa medio ambiente i p’esei ta sòru pa no hasi uzo di niun supstansia kímiko den nos instalashon di awa di bebe , tampoko tin diferensia di temperatura den e awa ku ta bai bek laman i e temperatura di awa di laman . Di e manera aki nos ta protehá bida marítimo na nos kostanan.
Lesa tambe:


text:
WILLEMSTAD – Den e registro BIG na Hulanda tur hende por wak si nan médiko ta kumpli ku e eksigenshanan pa hasi su trabou. Na Kòrsou tambe a tuma e lei BIG (Wet op de beroepen in de individuele gezondheidszorg, Lei di trabou den kuido médiko individual, trad.) pero te ainda no ta ehekutá e lei. Asina médikonan ku tin solamente nan edukashon básiko tòg por traha komo dòkter di kas òf speshalista.
“Na desèmber 2009 a tuma e lei BIG bou di mi mando”, èks minister di Salubridat Omayra Leeflang ta konta. “E registro ta e parti di mas importante di e ehekushon i por a traha esaki te dia ku Kòrsou bira un pais. Esaki no a sosodé despues di 10-10-10.”
Na Hulanda na 1993 e lei BIG a remplasá e Wet Uitoefening Geneeskunst i e ta pèrkurá pa protekshon di título. Médiko ku ta registrá den BIG por yama nan mes dòkter di kas òf siruhano. I médiko ku no ta registrá nò.
“E lei bieu tabata konosé solamente e edukashon di Medisina sin speshalismo”, inspektor general suplente na inspekshon di salubridat Joe Alcalá ta konta. “Lei BIG si konosé speshalismo i ta bai mas leu ku rekonosé so. BIG ta lia eksigensia di kalidat na un médiko i ta kontrolá e eksigenshanan aki kada sinku aña. Si un médiko no kumpli ku esaki e ta pèrdè su registrashon BIG.” E eksigenshanan ta enserá ku e médiko mester tin e spesialismo adekuá, ku e mester ta aktivo den su trabou i ku e mester sigui training adishonal.
Sin studia na Hulanda
Na 2011 Dean Rozier (e tempu ei lider di frakshon di MFK) a aserká Tweede Kamer ku e petishon pa hasi e kos mas fásil pa studiante di Kòrsou ku no ta studia na Hulanda pa haña un registrashon BIG. Hulanda a indiká ku e státùs di Kòrsou no ta konektá outomátikamente na un prosedura mas simplifiká kompará ku otro pais pafó di reino. Pa médiko kurasoleño ku por ehèmpel a studia medesina na Suramérika, esaki ke men ku por lo pronto nan mester bai Hulanda pa registrá aya.
Propio inisiativa
Pa duna dòkter di kas ku no a hasi nan estudio na Hulanda opshon, e Asosiashon di Dòkter di Kas a lanta e Commissie Accreditatie Nascholing (CAN, Komishon Akreditashon Edukashon Adishonal, trad.) Via CAN ta ofresé kurso i den koperashon ku SVB ta chèk si dòkter di kas ta sigui e kursonan aki. “Un dòkter di kas ku ke kuminsá un práktika òf tuma un práktika ofer ta obligá di kumpli ku e eksigenshanan di edukashon adishonal di 40 ora pa aña”, dòkter di kas Walid Elhage ta bisa.
E dokter di kas mester entregá e eksigenshanan aki na SVB i entregá nan kada aña di nobo. E dòkter di kas ta haña un aña pa alkansá su oranan. “For di tres aña ta anotá esaki estriktamente i mas i mas dòkter di kas ta djòin. 95 porshento di e dòkternan di kas na Kòrsou awor ta sigui edukashon adishonal. Asina nos por garantisá kalidat ainda. E struktura t’ei, ta e registro ta falta”, Elhage ta bisa.
Registrashon BIG riba mesa
Segun Alcalá den Ministerio di Salubridat ta traha si na e ehekushon di e registro BIG. “For di kuminsamentu di 2013 mi ta trata na fòrsa instalashon di e registro i regularmente nos ta kombersá ku minister. Pronto lo ta posibel pa buska un dòkter di kas òf un speshalista den un registro. Dia esaki eksistí di bèrdat, inspekshon lo rekonosé e médikonan, disidí si nan ta haña nan registrashon i vigilá garantia di kalidat.
Outor: Elisa Koek


text:
KRALENDIJK – Un grupo di Boneriano determiná ta bivaker for di djaluna dilanti bestürkolezje di Boneiru. Nan ke un kontesta positivo riba nan petishon pa un referèndem estatal.
E grupo di e fundashon Nos Ke Boneiru Bèk a tende un nò riba e petishon ku nan a hasi na gezaghèber Edison Rijna pa organisá un referèndem. Rijna a presentá e petishon djamars anochi na Konseho Insular. E partidonan di kolaishon (UPB i Frakshon Santana) a bolbe duna di konosé kun an no ta partidario pa un referèndem promé ku elekshonnan lokal. Pero tòg no a pone plaka disponibel riba presupuesto pa un referèndem despues di elekshon. Partido di oposishon PDB si ta ketu bai na fabor di un referèndem.
Karta
E akshon di protesta di Nos Ke Boneiru Bèk a sigui depues di un marcha di protesta pasivo djadumingu último. Un nukleo fiho di e fundashon a kana un dia i anochi for di e kasnan di katibu na Salinja i pasa den diferente bario na Kòrsou. Djaluna mainta nan a entregá un karta na Rijna. For di e ora ei e grupo ku ta kambia di konstelashon a keda dilanti edifisio di bestürkolezje.
Rijna a informá despues ku un mayoria den konseho insular ta kontra di nan petishon. “Konseho insular tin e outoridat pa aprobá un proposishon di lei pa un referèndem. Si no tin un mayoria den konseho insular pa aprobá un lei pa organisá un referèndem nos sistema demokrátiko ta duna pueblo e oportunidat pa konvensé konseho insular. Pero si despues di varios intento no tin konsenso, mester respetá desishon di mayoria.”
Desobediensia
Rijna ta atvertí Nos Ke Boneiru Bèk pa desobediensia sivil ku pa definishon ta ílegal, asina el a bisa. “Si boso hasi uso di e instrumentu menshoná pa hasi eskai sin violensha i transparente. I boso mester karga e konsekuensha hurídiko.”
Presidente James Finies di Nos Ke Boneiru Bèk no ta eskluí mas akshon di protesta. E fundashon ta haña ku no ta tuma nan na serio i ku Rijna no a hasi su esfuerso pa intermediá. “Por lo pronto nos ta keda dilanti bestürkolezje, pasobra nos no a haña un kontesta satisfaktorio. Pueblo tin derecho pa ekspresa su mes tokante su futuro.”
Outor Belkis Osepa


text:
Naruto
Naruto(ナルト) ta un manga skirbi y ilustra door di Masashi Kishimoto. E ta trata tocante e bida di Naruto Uzumaki, un ninja cu constantemente ta busca reconocimento di e hendenan di su pueblo y ta lucha pa bira e Hokage, cu ta reconoci como e lider y e ninja mas fuerte den henter e pueblo. E serie di manga ta basa riba un one shot-manga cu Kishimoto a publica den e Akamaru Jump di augustus 1997.
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.


text:
Montaña: Ayera un hóben di 24 aña tabata konta su eksperensia durante e periodo ku e tabatin covid -19. Segun e hóben e no ta deseá ni su pio enemigu pa haña e malesa aki.
E hóben a konta kon e promé dianan e tabata basta trankil pero kon poko poko e malesa a kuminsá bira mas ferfelu. E tabata pèrdè rosea masha hopi mes i tabata kai den pániko enorme. Bo ta kuminsá pèrdè rosea i kuminsá sinti hansha di morto. Bo no sa kiko pa hasi. Bo no por sinta, bo no por para. Kabes ta hasi doló, bo ta saka, nada no ta smak den bo boka, ni un tiki awa bo no por bebe. E hóben ta bisa, e mester a pèrdè 5 kilo den un tempu rèkòrt.
E hóben ta splika ku dado momento, e hansha a bira asina grandi ku e mester a buska yudansa. El a pensa e ta bai muri mes. El a bèl un amigu di spantá ku e tabata na kas. E amigu ku tabata okupá mesora a pone otro amigunan na altura di su situashon. Bou di konsehonan di e amigunan, e hóben a bèl pa ambulans pa bin buské pero ambulans a bisé ku ta dòktor di kas e mester bai promé. Despues di un ratu el a disidí di bòlbe bèl ambulans paso e situashon tabata birando pio.
Akinan el a splika riba hansha tur e sintomanan ku e ta sinti kual segun e hóben tabata kruel. Den su mes palabranan e tabata bisa: ‘’Mi tabata sinti manera mi ta hoga muri.’’ Ora el a kaba di splika e persona na telefòn kon e ta sintié, e persona a bisé, trankil, loke bo ta sinti ei ta solamente 35% di e malesa. Pues bo ta bon ainda. Keda trankil. Einan e hóben a rabia i manda un grandi na telefòn bisando ku ta ora mi muri, ambulans ke bin buské ? E persona na liña den un forma basta amigabel a splika e hóben pa e keda trankil i spliké kiko lo pasa ku si e bin keda den hospital. Pues e diferensha di kas i hospital.
Despues di e splikashon aki, e hóben a bin trankilisá i a disidí di sigui ku su lucha na kas mes. Danki Dios el a surpasá e malesa i djasabra último el a tèst negativo. Den e grupo sintá ta skucha su historia, tur hende a keda asombrá, paso nan konosé komo un hóben deportivo I balente. El a bisa nan, ku ni su enemigu e no ke pa haña covid. E mes no tabata ke bakuná pero, e ta bisa mihó el a bakuná. E ta rekomendá tur hende bai bakuná, prinsipalmente e hende di un edat mas avansá. Paso ku e mes ku ta jòng, covid a dalé spanté duru asina, ki ta para pa e hendenan grandinan. No hasi wega.


text: Despues di cu recientemente dirigencia di Club R.C.A. a descubri irregularidad den A.V.B. a dicidi pa bati alarma na autoridadnan, pa asina inicia cu un investigacion a solicita declaracion di alo menos un of mas representante di bond y a busca mas evidencianan cual a recientemente a bin detene e secretario general di A.V.B. Reynaldo Geerman kende lo a falsifica firma di e representante di R.C.A. Nos a compronde cu e investigacion ta sigui y lo por bay bin mas detencion ya cu indagando den e investigacion lo tin favorecimiento na persona ayega y amistadnan cual ta hole raro. Mientrastanto a silencia tur e otro miembronan pa duna detayes y of otro informacion tocante e asunto aki y e otro investigacionnan cu lo sigui.


text:
KRALENDIJK – “Ainda tin posibilidat pa un solushon. Asina mi no mira esaki mas mi por ehersé ménos influensha pa kalma e situashon.” James Finies, lider di e grupo pro referèndem Nos Ke Boneiru Bèk (NKBK) no ta zona optimista. Seka e demonstrantenan presente por skucha rabia i amargura. No por ekskluí akshon nobo kontra e manifestashon di NKBB.
Por sinti e tenshon na e hèki di bestuurskantoor di Boneiru despues di sigur sesenta dia di protesta. NKBB masha dia a spera un apertura. Un apertura pa organisá un referèndem estatal promé ku e elekshonnan lokal di 18 di mart.
Belkis Osepa den kòmbersashon ku James Finies
Segun NKKB e referèndem tin influensha riba e status estatal aktual di Boneiru. Tòg Finies ta kere ku un referèndem por tuma lugá ainda. “Nos ta keda pidi atenshon p’esaki. Pero pueblo ta pèrdè pasenshi. Nan a fada. Hendenan ta bisa: Laga nos sa ora bo no por mas.”
Insidente
No ta ripará e tenshonnan solamente na e lugá di protesta. Tambe ta relashoná un seri di insidente di último simannan ku e manifestashon. Hendenan deskonosí a susha murayanan na Playa i un monumento den sùit di Boneiru. Por a lesa tekstonan insultante i ofensivo banda di un pintura di un suastika. Informalmente ta duna e grupo di protesta falta tambe di e sabotahe di e ret di koriente kuminsamentu di yanüari, ku a kousa un blackout total.
E interpretashon di un invitashon na James Finies pa pasa djaluna na fiskal mayó di Hustisia Henry Hambeukers pa sera konosí personalmente ta típiko pa e tenshonnan. Finies a yega na e enkuentro huntu ku su abogado i un partidario.
Ministerio Públiko (OM) mes dia a manda un komunikado di prensa ku un splikashon. Ora ku a manda e invitashon no tabata kla ku tabata trata di un seramentu di konosí personal. “El a haña e impreshon òf el a tene kuenta ku komo lider di NKBB ta den kuadro di kualke investigashon penal a invit’é pa bin kombersá na OM.” Hambeukers a enfatisá ku e no a papia ku Finies komo testigu òf sospechoso.
No por sigui sin interupshon
Djasabra último e lidernan di frakshonnan den eilandsraad a reuní urgentemente tokante e duramentu largu di e manifestashon. No a palabrá nada konkreto. Espesialmente e partidonan di gobièrnu ta haña ku e manifestadónan no por sigui sin interupshon. Un esfuerso di gezaghebber Edison Rijna kuminsamentu di desèmber pa para e manifestashon a faya.
Finies ta konsiente ku e situashon por sali for di man. E mes ta bisa ku el a tuma nota di e insidentenan for di den korant. “Nan ta ekspresá nan mes asina pasobra nan ta sinti nan mes oprimí. Pa motibu di manipulashon i chantahe nan no por ekspresá nan mes libramente. Naturalmente ta trata di nos lucha pero ami no a duna òrdu p’esaki.”
Guera
E ta bisa ku ainda e tin su partidarionan bou di kòntròl. “E protesta por ta desente i pasífiko. Pero mi sa ku nan ta dispuesto pa trat’é na un otro manera. Mi ta un lider, pero si e kos no logra no t’ami akí ta bisa: keda sinta i muri numa.”
Ounke Finies ta indiká ku e no ta aprobá e ekspreshonnan radikal, por ripará su amargura tòg. “Nos ta den un guera. Esaki ta sosodé ora bo kita un hende su derechinan. A kita nos poder. Nos ta pèrdiendo tur kos. Mi no ta aprobá si e lucha tuma un direkshon militante. Di otro banda kiko bo ta hasi den un guera; laga nan matá bo òf bo ta bringa bèk? Mester mira e seriedat di e situashon.”
Outor Belkis Osepa


text:
Husticia no por soluciona problema crea pa inhusticia
“Tin un pensamento den nos comunidad, por hasta bisa un mito,cu ‘Husticia, por drecha e malo den nos sociedad y hopi ta miraPolis, Ministerio Publico, como Tata y Mama di comunidad.
E departamento grandi y importante di ministerio di husticia por hunga un rol preventivo limita, nan por atende violacion di ley y soluciona problemanan serio di comportacion y investigacrimen den nos pais.
Mi añanan di experiencia como Minister di Husticia, a siña mi,cu hopi ta busca e solucion pa problemanan di mal comportaciondi hende den nos comunidad, na e caminda robes.
Den bida diario, cada institucion den un comunidad tin su tarea, por ehempel e institucion cu nos conoce como ‘famia,’ ta esunmas vital y importante pa stimula y garantisa desaroyo sano, no solamente den cas pero tambe den un pais. Sectornan di salud, esun social y di enseñansa, nan tur ta hungaun rol importante den e proceso pa sostene y garantisa un desaroyo sano y pa ekilibra comportacion di hobenan den nospais.
Maneho consistente entre e departamentonan aki pa brindasosten na e famia, ta caminda nos ta fayando y despues ta bay bira wak den direcciondi husticia pa haya e solucion.
Falta di sosten hopi biaha, ta un violacion di e derecho di muchay ora depriva esunnan mas vulnerabel den nos comunidad, di derechonan fundamental, nos ta crea un base cu ta fomenta e probabilidad pa crimen y violencia den comunidad.
Polis y Ministerio Publico ta atende cu esakinan pero Husticia, no ta e prome nan yama pa atende cu e simptoma of consecuencia di e inhusticia contra nos hobenan.
Esnan di husticia no por coregi eror di un sociedad c’un cel den prison of buki di ley pero esaki ta un esfuerso cu mester cuminsana tur cas di famia, cu mas atencion pa bienestar di nos mucha y hobennan.
Den e mundo moderno di awendia, ta rekeri di mayornan pa tin mas atencion pa nan yiunan, no solamente pa cuida y percura pa nan formacion y educacion pero tambe pa nan comportacion den sociedad, y gobierno mester sostene y garantisa cu tur famia ta haña sosten sin previligia famia- y amigonan.
Den nos communidad tin hopi inhusticia cometi pa nos gobiernomes, afectando famianan en genenal y hobennan en particular.
Husticia tin un trabou importante pa combati criminalidad of cualkier otro caso di abuso pero na mes momento, ta nosgobierno pa sostene nos cominidad y pa percura pa un reparticion husto di medionan bon kuido, bon educacion y formacion di nos muchanan.
Ora gobierno no ta cumpli cu su obligacion pa cu pueblo, e ta comete inhusticia contra su pueblo,” Parlamentario Arthur Dowers a declara.


text:
Imaginábu un ouditorio yena ku hendenan den ròlstul Hasiendo ehersisio huntu?
Imaginábu un ouditorio yena ku hendenan den ròlstul Hasiendo ehersisio huntu?
Willemstad, – Dia 3 di desèmber último tabata Dia Internashonal di Desabilidat. Poniendo atenshon na personanan ku ta usa ròlstul, Fundashon Alton Paas huntu ku Fuoco Restaurant tabata tin un kolaborashon pa por a akomodá algun hende ku ta usa ròlstul ku 2 kompañante pa pasa un anochi spesial komiendo ku nan ser kerí. Esaki ku e vishon pa stimulá mas hende den ròlstul partisipá den komunidat. Esei tambe ta e vishon ku e di 4 edishon di ‘The Annual Fitness Challenge’.
Fundashon Alton Paas ke inspirá tur persona ku ta usa ròlstul pa bin move ku nos den nan ròlstul den e siguiente Fitness Challenge riba 15 di yanüari 2017 na International School. Un persona ku ta usa ròlstul su reto di mas grandi ta keda den moveshon. Banda di tin ku atendé ku su emoshonnan dor di e difikultatnan ku e ta enkontra den su ròlstul, e mester atendé ku su kurpa mes pa evitá di haña otro komplikashonnan médiko i mantené su mes fit pa por partisipá den komunidat. Pa esei Fundashon Alton Paas a inkluí un seshon spesial den e siguiente Fitness Challenge spesial pa hendenan den ròlstul ku yama ‘Pump on Wheels’.
E instruktor Ruth Kroes tin diferente seshon di ehersisio ku e la yega di duna personanan den ròlstul. Ku e pensamentu ku hende ku ta usa ròlstul tambe por hasi ehersisio i tin derechi di move. Benefishinan di tipo di aktividatnan asin’aki pa e kurpa di e persona ku ta usa ròlstul por ta mihó sirkulashon di sanger den e kurpa, mihó kondishon di múskulonan, eseinan por asta kontribuí na mantenshon di e wesunan den e kurpa. Bida tin su difikultatnan kuné kaba i aserka e persona den ròlstul por ta mas vulnerabel na soledat i víktima di pensamentunan negativo. Partisipando den un grupo grandi den ròlstul huntu ku Fundashon Alton Paas i mas persona den ròlstul sigur lo hasi un impakto positivo i krea otro perspektiva di loke ta hendenan den ròlstul. E seshon spesial aki den e programa lo ta 9’or di mainta pa 9:45’or. E persona den ròlstul por partisipá na mas seshon si e ta desea. E karchi pa personanan den ròlstul ta 15 florin. Loke tin Fundashon Alton Paas asina entusiasmá kaba ta ku tin algun kompania ku ya kaba a koperá ku algun karchi ku algun persona den ròlstul por haña nan karchi grátis. Pa nan por haña nan karchi nan por tuma kontakto ku nos via di 5100087. Pa personanan ku ke kumpra karchi i partisipá, nan por pasa libremente na Mensing’s Caminada òf online via Tickets Caribbean.


text:
KRALENDIJK – Personal di e Institushon Hudisial Karibe Hulandes (JICN) no ke pa direktor Patricia Hassel bai. Pa enfatisá e mensahe aki un setenta kolaboradó di e prizòn awe mèrdia a kana den òptògt bai e edifisio prinsipal di Rijksdienst Caribisch Nederland.
“Ta na radio nos a tende ayera ku e direktor mester bai”, Charel Janga, presidente di e konseho di partisipashon di e prizòn ta bisa. E rumor ta kore ku un hulandes lo sigui Hassel. Nos ke pa e keda.”
Karta
Ta p’esei mas o ménos setenta kolaboradó di JICN banda di ora di kome ta bini huntu serka e porta di prizòn. Nos ta bai entregá un karta na Jan Helmond, direktor di RCN. Señora Hassell último añanan a lanta e prizòn. E mester t’ei aworó tambe ora habrié, Janga ta haña. Un kolega ku ta kana dilanti den e rei di hende ta añadí: E konosé e kultura di e prezunan. E ta un people manager, un direktor envolví.
E edifisio di Rijksdienst ta mas o ménos sinku minüt kana for di e prizòn. Tambe kolaboradónan ku ta liber awe, ta djòin. Un otro parti mester keda paden, asina durante e marcha di protesta e seguridat ta garantisá.
Intrankilidat
Ora yega na RCN Janga ta dirigí palabra na Helmond. E ta bolbe enfatisá ku e kolaboradónan di RCN ta “masha indigná” ku nan mester a tende un notisia asina grandi na radio. “Nos tin un konseho di partisipashon ku ta demokrátiko. No a informá nan di e desishon aki. Notisia manera esaki ta trese intrankilidat bou di personal, pero tambe bou di e prezunan. Nos ke pa retirá e desishon pa kita e direktor for di trabou.”
E prizòn na Boneiru tin rònt di shen trahadó, mas o ménos setenta di nan a firma e petishon ku Janga ta entregá awe na direktor Helmond di RCN. Serka e firmanan di personal tin un karta di un prezu tambe. Nan tampoko no ta trankil ku yegada di un direktor eventual ‘makamba’. Pasobra pa nan Hassel ta manera un mama : I niun hende no por kibra e laso entre mama i yu asinasina.
Un aplouso grandi ta zona ora Janga kaba di papia i entregá tur dos karta na Jan Helmond. Esaki no por reakshoná ku kontenido riba e kaso pero e ke bisa si ku Hassel ta kombersando ku Peter Hennephof, direktor mayó di Servisio di Institutonan Hudisial di e Ministerio di Seguridat i Hustisia., tokante otro trabou. E ministerio ta responsabel pa e nombramentu di un eventual direktor nobo.
Envolví
Helmond: “E echo ku boso ta aki ku tantu hende ta mustra ku boso ta envolví. Lo mi pasa esaki na esnan responsabel na Hustisia i mi ta spera un reakshon riba término korto.” Algu despues di mitar di un e akshon a pasa i e personal ta kana bai e prizòn bèk.
Outor Janita Monna


text:
Un Pais den cual su macro economia ta wordo stimula, ta promove su economia y di esnan di e ciudadano significativamente.
Oportunidad pa Tur.
Pilarnan economico nobo semper ta trese cu nan oportunidadnan pa negoshinan nobo lanta pa asina reforsa y apoya e desaroyo di e pilarnan economico nobo. Esaki ta un efecto cu nos mester pa pais Aruba. Ademas di esaki, e lo lanta e oportunidad pa nos pueblo bira mas consiente di esaki y tribi pa lanta e negoshi di nan soño. Nos mester cuminsa wak y siña di otro culturanan cu a progresa enormemente na nan pais. Paisnan manera india y China, den cual cualkier persona rico of pober ta habri miles di negoshi nobo tur dia. Un negoshi ta significa sacrificio, esfuerso, planificacion, inversion y balentia. Ingredientenan cu ta existi den e calidad di nos hendenan.
Nos mester siña di otro paisnan cu a crese nan economia exponencialmente. Paisnan meanera China y India. Observa nan hendenan, casi tur tin empresanan unda cu nan bai. Ora nan jega un pais nobo, nan no ta busca un trabao, nan ta busca pa habri un negoshi.
Un idea ta suficiente pa cuminsa cana como un entrepreneur exitoso. Nos mester cultiva un cultura di emprende negoshinan nobo den nos pueblo y den e generacion nobo cu ta lantanado. Esaki lo hasi cu enbes cu nan ta bai studia pa un trabao, nan ta studia pa edifica nan propio negoshi. Aruba ya a hasi cambionan masivo pa encurasha hende pa habri negoshi nobo. Mas reformacion ta na caminda. Nos lo facilita estudionan cualnan ta motiva, prepara y empodera e pueblo pa combertinan mes den empresarionan. Ora nos siña traha pa nos mes, nos ta traha mas duru, y e recompensa lo ta mas grandi!
" Election


text:
Kon bo por evita di hanja leshon durante bo entrenamentu
Si bo ta un hende cu kier bai hasi un kambio den bo estilo di bida dor di p.e. bai kuminsa hasi mas ehersisio? E ora ey ta bon pa bo sa kon bo ta evita di hanja leshon. Hasi ehersisio ta bon pa salu pero tin cu hasiele na un manera responsabel. Si bo no hasi esei bo ta kore e risiko ku bo por hanja leshon. Tapesey nos tin un par di teps riba nos website kiko bo por hasi pa evita leshon durante entrenamentu.
Teps pa evita leshon durante entrenamentu:
- Bisti sapatu adekua
- Bisti e panja adekua pa trein aden
- Hasi un entrenamentu konstruktivo
- Perkura pa un bon “warming-up”
- Perkura pa un bon “cooling-down”
- Hasi ehersisionan cu bo tin benefisio na dje
- Tene na kuenta ku kada sport cu bo hasi, por tin un otro tipo di “warming-up”
- Korda ku bo ta kuminsa riba un nivel abou cu hasimentu di bo ehersisionan i cu tempu bo ta subi e nivel